D'on ve el coronavirus? Per què ve ara? | NacióDigital\nper Cristina Junyent , 1 d'abril de 2020 a les 16:42 |\nEls ratpenats carreguen més virus que altres mamífers | Pixabay\nL'origen del coronavirus és en els ratpenats. Ens equivocaríem si els estigmatitzessin i no miréssim quina és la nostra responsabilitat.\nEls coronavirus pertanyen a una gran família que poden causar malalties greus. Com és la que el 31 de desembre les autoritats xineses van alertar a l’OMS, que va anomenar Covid-19. Dies després, científics xinesos van trobar la seqüència genòmica del virus (SARS-CoV-2) i la van posar a disposició dels investigadors de tot el món.\nLa seqüència genètica del virus diferia substancialment dels coronavirus coneguts i s'assemblava a virus que s'aïllen en ratpenats i pangolins. El nou virus era producte de l'evolució natural: havia saltat dels ratpenats als humans a través d'un hoste intermediari –no hi ha casos documentats de transmissió directa ratpenat-humà–. L'hoste intermediari sembla probable que sigui el pangolí, tot i que no hi ha consens.\nEls ratpenats carreguen una quantitat de virus superior a altres grups de mamífers, però no emmalalteixen per la major part d'aquests virus. El seu sistema immunitari és en estat d’alerta contínua, a diferència del d'altres mamífers. Això ha fet que el virus es reprodueixi molt ràpidament –i per tant, muti– abans que les defenses de l'hoste s'activin. D'altra banda, la patogènia en els ratpenats és esmorteïda, atès que la relació amb els coronavirus és llarga.\nDe ratpenats hi ha unes mil tres-centes espècies, això fa que ho sigui un de cada cinc mamífers. Per tant, estadísticament també és més probable que siguin reservoris de la malaltia. La seva distribució és molt àmplia geogràficament i s'han adaptat a molts tipus d'ambients: selves, oasis en deserts, alta muntanya... La majoria de les espècies fan colònies molt denses, on la transmissió és més fàcil.\nD'altra banda, els ratpenats són els únics mamífers que volen. I aprofiten el vol per migrar. Aquest desplaçament no el tenen altres grups de mamífers associats a la dispersió de malalties infecciones com els rosegadors. I, a més, són molt longeus, comparats amb mamífers de la seva mida: poden viure de quinze a vint anys, mentre que els rosegadors viuen fins a dos anys. Una espècie que viu més és més probable que actuï de reservori.\nPer tot això, no es coincidència que els ratpenats hagin estat en l'origen de la cadena d'algun dels pitjors brots de malalties virals dels darrers anys. Però els ratpenats viuen a la Terra des de fa una seixantena de milions d'anys. Què hi ha de diferent en els darrers anys? Tenim alguna responsabilitat, els humans, en aquesta pandèmia?\nQuan la superfície arbrada disminueix, els animals que hi vivien han de trobar altres llocs, i moltes vegades troben allotjament en zones més pròximes a assentaments humans. Per tant, en desforestar, augmenta la probabilitat que les malalties de ratpenats es puguin transferir als humans. S'ha reportat que a la zona de Wuhan, la desforestació ha estat de l'ordre del trenta per cent en els darrers quaranta anys.\nEns equivocaríem, per tant, en estigmatitzar els ratpenats. En primer lloc, no tots els ratpenats són portadors. En segon, cal protegir-los. Són grans aliats dels humans en el control de plagues, especialment de mosquits: en consumeixen una gran quantitat. Els experts estimen que la colònia més gran de Catalunya consumeix entre 18 i 36 tones d'insectes l'any; d’aquesta manera controlen vectors d'altres malalties i plagues forestals.\nMoltes epidèmies tenen, doncs, un component ambiental, però també social i cultural. En la cultura culinària xinesa són apreciats els animals que es compren vius al mercat. Aquesta pràctica sense control sanitari ha estat revisada per les autoritats del país. Però no és només per això que ve de la Xina. També és perquè és el país més poblat del món: una de cada cinc persones del planeta són xineses.\nA tot, cal afegir que ara ens movem molt més i molt més de pressa. Fins fa pocs dies, els rastrejadors de vols dels avions tapaven tot el mapamundi. Quan els patògens es movien a peu, en temps neolítics; a cavall, en l'edat antiga, o en caravel·la, quan van arribar al Nou Món, els efectes dels contagis eren més restringits. Ara, la globalització comporta també compartir gèrmens. Potser a partir d'aquest ensurt serem conscients com a espècie sobre el que realment ens protegeix en moments crítics.\nSocietat, salut, coronavirus, Ciència en societat, Cristina Junyent, ratpenats, Covid-19\nAnalitzeu els militars i el seu entorn\nPer Cal investigar el 7 d'abril de 2020 a les 11:15\nPer què no s'investiga la festa esportiva de militars xinesos i nordamericans? Han emmalaltit els americans? Han mort? Han emmalaltit els xinesos? Han mort? Han mort gent dels dos entorns? Crec que hi ha prou camí per recórrer.\nMalpensa i ........\nPer Aquell que no hi volia anar el 6 d'abril de 2020 a les 14:14\nFa milers i milers d'anys que hi ha ratpenats, milers i milers d'anys que els xinesos en menjen, milers d'anys que per desgràcia l'home va desforestant, lentament, però ho fa i mai havia passat res i ara de cop i volta surt un virus a la Xina que curiosament només afecta un punt concret d'aquell país (a la resta de Xina , sembla que no, o gairebé no) i en canvi el malaït virus s'escampa ràpidament per tot el món, ajudat pels moviments consts de la població també molt curiós i per acabar d'ajustar la fusta , tot això passa quan hi ha "guerra d'arancels" als productes xinesos als EEUU. No sé però tot plegat fot farum a un fet intencionet\nPer Jan Original el 3 d'abril de 2020 a les 17:00\nEls xinesos fa moltíssims d'anys que consumeixen ratpenats i en quantitats industrials. La veritat científica del que està passant molt em temo que costarà de sappiguer.\nSense base i sense contingut\nPer Iguana Pirenenca el 1 d'abril de 2020 a les 19:20\nNo té fonament científic sòlid: encara no s'ha demostrat que tingui un origen animal. I el contingut de l'article realment nio explica res, ni en aspectes d'ecología animal, ni ecología humana.\nPer Girondins el 1 d'abril de 2020 a les 17:29\nAixó de que el rapenat es el portado del virus...??? doncs els meus gats de casa ja estarin morts i jo i la meva familia al radera...coste de dirigir de que el virus esta fabricat i algu o alguns els ha interessat que el tiresin contra les persone humanes, es a dir els animals, ecosistemes, plantes i altres no tenen el virus, i les altres enfermetats Sida, Gripaviar, SARS, EVOLA.. etc etc etc, també es culpa dels animals, o de les plantes o dels ecosistemes... mireu la pel.lícula el Jardinero Fiel, NADIE SABE QUE SE ESCONDE EN EL JARDIN DEL VECINO...una mica d´alçada de mires, ja sabem que d´arrera estem els humans amb totes aquestes pamdemies de noca col.lecció...


L’equip de Vila-real inicia la lluita per la Lliga Professional - Noticias Deportes - El Periódico Mediterráneo\npilota 3 lactualitat de lesport autòcton\nL’equip de Vila-real inicia la lluita per la Lliga Professional\nSoro III i Javi juguen diumenge el primer partit de la final contra Pere Roc II, Félix y Monrabal\nLa parella representativa de l’Ajuntament de Vila-real, integrada per Soro III i Javi, disputarà aquest diumenge (11.30 hores) al trinquet de Sueca el primer envit de la gran final de la XXVI Lliga Professional d’Escala i Corda. La cita final de la competició es disputarà al millor de tres compromisos, disputant-se el segon el diumenge dia 30 al trinquet de Pelayo i en cas de ser necessari el desempat, aquest es disputaria el 7 de maig al mateix escenari.\nEls seus rivals seran el trio representant de l’Ajuntament de Benidorm format per Pere Roc II, Félix i Monrabal. Aquestos van eliminar per la via ràpida en semifinals al trio de Genovés II, Dani i Carlos, als que van guanyar les dos partides.\nPer contra, els de Vila-real han tingut un camí molt més complicat, ja que van caure derrotats pel resultat de 60 per 50 en la primera partida front al trio de Santi de Silla, Santi de Finestrat i Nacho. A pesar d’això, van aconseguir sobreposar-se i van protagonitzar una remuntada heroica al vencer els següents dos compromisos pels resultats de 60 per 30 i 60 per 40.\nEls aficionats esperen amb gran expectació una final que està previst que siga molt igualada i renyida, amb cinc jugadors que coneixen el que és disputar la ronda final del torneig més rellevant per equips que es celebra a la Comunitat Valenciana.


El comerç de Gràcia surt al carrer amb 5 fires simultànies | Gràcia TV\nEl comerç de Gràcia surt al carrer amb 5 fires simultànies\nEn aquesta botiga de Gràcia els accessoris de moto tenen un 15% de descompte si es presenta la targeta acreditativa de discapacitat. Aquesta iniciativa és un acord entre la Federació de Comerciants de Gràcia i el Departament de Benestar Social i Família perquè els comerços del districte facin promocions en aquest col·lectiu.\nMIQUEL BESTRATÉN, responsable de màrqueting de la federació de Comerciants de Gràcia\n“Com a novetat única a Barcelona i a Catalunya, som el primer barri que llancem el carnet de discapacitat, on a partir d’ara, exactament va ser des del 3 de desembre, dia mundial de la discapacitat, fins endavant, no s’acaba mai, tots els discapacitats que vinguin a Gràcia, estan amb Gràcia, podran comprar amb descompte per ara i per sempre.”\nEl projecte social del comerç gracienc també ofereix la possibilitat del servei Porta a porta. A partir de dos euros es pot demanar que des de Coopmercat que treballa amb persones amb discapacitat intel·lectual, es portin les compres a casa. Dins del mateix projecte, aquest divendres comença a funcionar la pàgina web telenadal.cat. Aquesta iniciativa permetrà a qui compri a les botigues de Gràcia rebre la visita dels patges, els Reis Mags o el Pare Noel a casa. El Nadal també ve acompanyat de les fires al carrer. Per primera vegada des d’avui i fins al dia 22 n’hi haurà cinc. Els espais que acolliran les parades són la Nova Travessera, el passeig de Sant Joan, la plaça del Diamant, la de la Virreina i la de Joanic.\n“Començar a què Gràcia per Nadal estigui en el mapa, volem que a poc a poc la gent quan pensi en compres de Nadal pensi en Gràcia. Òbviament, en un primer estadi, gent local, els barcelonins, però també esperem que a poc a poc això es vagi consolidant, també els turistes estrangers quan vinguin a fer compres a Barcelona.”\nLes iniciatives del comerç gracienc no acaben aquí. Com ja es va fer a l’any 2003 s’ha tornat a editar un col·leccionable que es repartirà a les botigues fins al febrer. Són 2.000 cromos de cada imatge que fan un repàs de la història de Gràcia a través de les fotografies de Josep Barrillón.


Dos detinguts per una plantació de més de 3.900 plantes de marihuana a Vilablareix - Diari de Girona\nDos detinguts per una plantació de més de 3.900 plantes de marihuana a Vilablareix\nEn una altra actuació es van detenir tres homes més per cultivar marihuana en una finca rústica de la Selva Litoral\nredacció | vilablareix 14.10.2015 | 13:29\nDos detinguts per una plantació de més de 3.900 plantes de marihuana a Vilablareix Mossos d'Esquadra\nAgents de la Policia de la Generalitat – Mossos d´Esquadra de la comissaria de Girona van detenir el dia 7 d´octubre a Vilablareix (Gironès), dos homes de 41 i 57 anys, ambdós de nacionalitat espanyola i veïns de l´Escala (Alt Empordà), com a presumpte autors d´un delicte contra la salut pública i un delicte de defraudació de fluid elèctric i anàlogues.\nEl dia 7 d´octubre, els Mossos van tenir coneixement que en una nau de la localitat de Vilablareix hi podria haver una plantació de marihuana. Seguidament, agents de la Unitat d´Investigació de Girona van anar a comprovar els fets.\nUn cop al lloc, els mossos van localitzar un treballador de la nau i van constatar que des de la porta es sentia una forta olor a marihuana. El treballador va trucar al propietari de la nau, el qual es va presentar al lloc en pocs minuts.\nEl propietari juntament amb dos agents van fer comprovacions a l´interior de la nau. A la primera planta només hi havia estanteries amb diferents materials utilitzats habitualment per a la producció de marihuana.\nEn el pis superior van localitzar un cultiu de planter, esqueixos i plantes mare de marihuana. Hi havia un total de 54 plantes d´entre 90 a 100 centímetres i 3.880 esqueixos i planter d´entre 5 a 10 cm.\nLa policia van detenir els dos homes com a presumptes autors d´un delicte contra la salut pública, a més, com que la instal·lació elèctrica estava connectada a l´enllumenat públic, també se´ls va imputar un delicte de defraudació de fluid elèctric.\nEls detinguts, que no tenien antecedents, van quedar en llibertat i seran citats properament per tal de comparèixer davant del jutjat d´instrucció en funcions de guàrdia de Girona.\nEls Mossos d´Equadra detenen tres homes per cultivar marihuana en una finca rústica de la Selva Litoral\nEn una altra actuació, agents de la Policia de la Generalitat – Mossos d´Esquadra de la comissaria de Blanes – Selva Litoral van detenir el dia 1 d´octubre, a Blanes, tres homes de 26, 54 i 56 anys, de nacionalitat marroquina i espanyola, amb domicilis a Còrdova i Blanes respectivament, com a presumptes autors d´un delicte contra la salut pública.\nA finals del mes de setembre una patrulla de mossos va localitzar una finca rústica situada al barri de Ca l´Aguidó, on hi havia una gran plantació de marihuana.\nEl dia 1 d´octubre, mossos de la unitat d´investigació van anar al lloc i van comptabilitzar que a la fina hi havia unes 100 plantes de marihuana en estat de floració, a punt per recollir.\nQuan els agents s´hi van aproximar van veure sortir cinc individus del mas. Dos d´ells van fugir cap a les muntanyes i els restants van sent interceptats i detinguts.\nInspeccionada la zona, els investigadors van trobar un hivernacle de petites dimensions amb plantes de marihuana al seu interior en estat de floració. Una caravana que feia funcions d´assecador amb moltes plantes a l´interior i material per al cultiu.\nL´endemà, amb una ordre judicial d´entrada i perquisició al mas, els mossos van intervenir marihuana, una balança de precisió, diversos telèfons mòbils i rellotges dels quals s´investiga si poden ser de procedència il·lícita.\nEl pes total net de la marihuana intervinguda dins del mas era de 37 quilograms.\nEls detinguts, dos d´ells sense antecedents, van passar el dia 6 d´octubre a disposició del jutjat d´instrucció en funcions de guàrdia de Blanes, el qual va decretar la seva llibertat amb càrrecs.


Cesc: "Estem obligats a guanyar"\nEl migcampista del Barça diu en una entrevista a la web de la FIFA que se sent "molt còmode i feliç" al club blaugrana, on va tornar el passat estiu\nARA Barcelona Actualitzada el 01/12/2011 13:16\n260x366 Cesc celebra un gol aquesta temporada. PETR JOSEK / REUTERS Cesc celebra un gol aquesta temporada. PETR JOSEK / REUTERS\nCesc Fàbregas sap que ser jugador del Barça implica moltes coses, entre elles, la pressió per aconseguir bons resultats: "Això és el Barça, sempre estem obligats a guanyar. És el que la gent espera i hem de complir. És el mateix el Reial Madrid, Milan, Manchester United, Juventus o Bayern. En els equips grans és així, no hi ha una altra cosa", reconeix Cesc en una entrevista concedida a la web de la FIFA.\nEl migcampista d'Arenys diu que se sent "molt còmode" i "feliç" al Barça. "Em motiva molt aquest bon inici individual de temporada. La veritat és que la gent del club m'està ajudant moltíssim, sobretot els companys, alguns dels quals conec des de fa anys. A més, l'afició s'està portant molt bé amb mi, així que no puc queixar-me", diu Cesc, que explica que el club ha canviat des que ell va marxar amb 16 anys: "Ha canviat bastant, però per altra banda segueix sent el mateix. És un entorn molt íntim, com una família, és increïble el que vivim aquí junts cada dia. Gaudim els entrenaments i els partits".\nPer a Cesc, el bon inici de temporada no és cap sorpresa. "Sabia que jugar en aquest equip és molt complicat, i cada vegada que he estat disponible, he estat al camp i he acabat jugat pràcticament en tots els partits". En part, el migcampista reconeix que la seva polivalència l'ha ajudat: "M'ha tocat fer d'interior, per les dues bandes, de davanter, de mitja punta ... He hagut adaptar-me a les circumstàncies perquè sempre he jugat pel mig i aquí és on em sento millor. Però jo intento complir on em posin, per descomptat, i en aquest sistema em sento molt còmode on sigui".\nTambé s'ha referit al Mundial de Clubs, el primer que ell jugarà. "No conec Japó, és la primera vegada que vaig, i caldrà adaptar-nos perquè arribarem d'un partit complicat i ens caldrà temps. És un viatge llarg, amb canvi d'horari. La prioritat és aconseguir el títol, i és el que anem a buscar", ha destacat.\nCesc també ha parlat de la selecció espanyola, on diu que tot i que fa sis anys que hi juga, mai s'ha "sentit titular". "He tingut minuts aquí i allà, però és complicat demostrar coses amb tan poc temps. Mai m'he queixat i mai ho faré, sempre estaré a la disposició del tècnic per quan em necessiti", ha conclòs.


Declaració d’accessibilitat — Ajuntament de Tarragona\nEsteu aquí: Inici › Declaració d’accessibilitat\nL'Ajuntament de Tarragona s'ha compromès a fer accessibles els seus llocs web, de conformitat amb el Reial decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic.\nLa present declaració d'accessibilitat s'aplica als llocs web següents:\nEls llocs web són parcialment conformes al RD 1112/2018, degut a les excepcions i a la falta de conformitat dels aspectes que s'indiquen a continuació.\nAlguns continguts no textuals no tenen una alternativa textual, o l'alternativa textual que hi ha no és la més adequada, en el sentit que no compleix amb el mateix propòsit (requisit 9.1.1.1 de la norma UNE-EN 301.549:2019 Contingut no textual).\nEn alguns vídeos i àudios pregravats no hi ha alternatives basades en text (requisit 9.1.2.1 de la norma UNE-EN 301.549:2019 Només àudio o només vídeo [gravat]).\nAlguns vídeos gravats poden no contenir subtítols (requisit 9.1.2.2 de la norma UNE-EN 301.549:2019 Subtítols [gravats]).\nAlguns vídeos pregravats en el lloc web no disposen d'audiodescripció o mitjans alternatius (requisits 9.1.2.5 i 9.1.2.3 de la norma UNE-EN 301.549:2019 Audiodescripció o mitjans alternatius [gravat]).\nEn algunes pàgines, la informació, l'estructura i les relacions no poden ser determinades per programari o no tenen alternatives textuals (requisit 9.1.3.1 de la norma UNE-EN 301.549:2019 Informació i relacions).\nEn algunes pàgines, no es pot operar sobre el contingut a través del teclat o una interfície de teclat (requisit 9.2.1.1 de la norma UNE-EN 301.549:2019 Teclat).\nEn els continguts amb moviments, parpelleigs o desplaçaments que s'inicien automàticament, no hi ha un mecanisme perquè l'usuari els posi en pausa, pari o oculti (requisit 9.2.2.2 de la norma UNE-EN 301.549:2019 Posar en pausa, parar o ocultar).\nPuntualment, alguna pàgina podria no tenir identificat adequadament el títol (requisit 9.2.4.2 de la norma UNE-EN 301.549:2019 Titulació de pàgines).\nHi ha alguns elements amb un ordre inadequat amb el focus del teclat (requisit 9.2.4.3 de la norma UNE-EN 301.549:2019 Ordre del focus).\nHi ha alguns enllaços en què el propòsit no queda prou clar (requisit 9.2.4.4 de la norma UNE-EN 301.549:2019 Propòsit dels enllaços [en context]).\nHi ha algunes etiquetes que formen part de la interfície d'usuari que inclouen text o imatges de text el nom accessible dels quals no conté el text que es presenta visualment (requisit 9.2.5.3 de la norma UNE-EN 301.549:2019 Inclusió de l'etiqueta en el nom).\nEn algunes pàgines no s'indica el llenguatge per defecte que s'utilitza (requisit 9.3.1.1 de la norma UNE-EN 301.549:2019 Llenguatge de la pàgina).\nHi ha formularis en què no s'informa adequadament sobre l'obligatorietat de certs camps (requisit 9.3.3.2 de la norma UNE-EN 301.549:2019 Etiquetes o instruccions).\nHi ha errors en el codi que impedeixen processar-lo correctament (requisit 9.4.1.1 de la norma UNE-EN 301.549:2019 Processament).\nHi ha alguns components d'interfície d'usuari que no segueixen l'estructura recomanada per les pautes d'accessibilitat (requisit 9.4.1.2 de la norma UNE-EN 301.549:2019 Nom, funció, valor).\nEls camps d'entrada d'alguns formularis no tenen identificat el propòsit de l'entrada (requisit 9.1.3.5 de la norma UNE-EN 301.549:2019 Identificació del propòsit de l'entrada).\nContrast de color insuficient en alguns textos o elements gràfics pel que fa al color de fons (requisits de la norma UNE-EN 301.549:2019 9.1.4.3 Contrast [mínim] i 9.1.4.11 Contrast no textual).\nEn algunes pàgines, al modificar l'espaiat del text, es tallen algunes cadenes de text o no es visualitzen (requisit 9.1.4.12 de la norma UNE-EN 301.549:2019 Espaiat en el text).\nAlgunes pàgines no són assolibles mitjançant més d'una via (requisit 9.2.4.5 de la norma UNE-EN 301.549:2019 Múltiples vies).\nHi ha pàgines web amb jerarquia i consistència inadequades en els encapçalaments (requisit 9.2.4.6 de la norma UNE-EN 301.549:2019 Encapçalaments i etiquetes).\nHi ha alguns elements en algunes pàgines en què el focus del teclat no és visible (requisit 9.2.4.7 de la norma UNE EN 301.549:2019 Focus visible).\nEn algunes pàgines hi ha canvis d'idioma sense identificar (requisit 9.3.1.2 de la norma UNE-EN 301.549:2019 Idioma de les parts).\nHi ha arxius ofimàtics en PDF o altres formats publicats abans del 20 de setembre de 2018 que no compleixen tots els requisits d’accessibilitat.\nLa present declaració va ser preparada el 20 de juliol de 2021.\nEl mètode utilitzat per preparar la declaració ha estat una autoavaluació externa duta a terme per CTIC Centro Tecnológico.\nÚltima revisió de la declaració: 20 de juliol de 2021.\nComunicacions sobre requisits d’accessibilitat\nPodeu elaborar comunicacions sobre requisits d’accessibilitat (article 10.2.a del RD 1112/2018), com per exemple:\nInformar sobre qualsevol possible incompliment per part dels llocs web.\nFormular qualsevol altra consulta o suggeriment de millora relativa a l’accessibilitat dels llocs web.\nHo podeu fer mitjançant l'adreça electrònica accessibilitat@tarragona.cat o trucant al telèfon 977 296 247.\nPodeu formular queixes relatives al compliment dels requisits del RD 1112/2018 o sol·licitar la informació accessible relativa a continguts que estan exclosos de l’àmbit d’aplicació d’aquest reial decret, segons el que estableix l’article 3, apartat 4, o continguts exempts del compliment dels requisits d’accessibilitat per imposar una càrrega desproporcionada.\nEn la sol·licitud d’informació accessible s’han de concretar, amb tota claredat, els fets, les raons i la petició, per tal de constatar que es tracta d’una sol·licitud raonable i legítima.\nAccés a la sol·licitud d’informació i queixes.\nLes comunicacions, queixes i sol·licituds d’informació accessible seran rebudes i tractades per la unitat responsable d’accessibilitat.\nSi, un cop formulada una sol·licitud d'informació accessible o una queixa, es dona algun d’aquests supòsits:\nla sol·licitud o queixa ha estat desestimada,\nno s’està d’acord amb la decisió adoptada,\nla resposta no compleix els requisits que preveu l’article 12.5,\nha transcorregut el termini de vint dies hàbils sense haver obtingut resposta,\npodeu presentar una reclamació mitjançant l'enllaç següent: Reclamació sobre sol.licitud d’informació accessible o queixa.\nLes reclamacions seran rebudes i tractades per la unitat responsable d’accessibilitat.\nÉs objectiu de l’Ajuntament de Tarragona posar tota la informació d’aquest portal a disposició dels ciutadans i ciutadanes per evitar l’exclusió, promoure l’accessibilitat i aconseguir la universalització de la informació. La finalitat és que les persones puguin navegar per les pàgines del portal sense trobar-hi dificultats d’accés.\nAquest portal web ha estat desenvolupat seguint la norma UNE-EN 301549:2019 - AA WCAG 2.1.\nL'última revisió de l’accessibilitat s’ha fet el juliol de 2021.\nEl nostre treball i el nostre esforç van encaminats a seguir millorant de manera contínua l’accessibilitat d’aquest portal. És per això que us convidem que ens hi ajudeu enviant-nos els vostres comentaris i suggeriments.


ERC proposa remodelar el camp de futbol a Can Sellarès\nEls dos grups municipals republicans insten als ajuntaments de Viladecans i Gavà a posar gespa artificial i convertir-lo en un nou espai mancomunat per a la pràctica d’aquest esport.\nEls grups municipals d'ERC de Gavà i Viladecans presentaran als respectius Plens de setembre una proposta on insten els governs locals a acordar, en el marc de la mancomunitat de Can Sellarès, l'habilitació d'un nou camp de futbol en aquestes instal·lacions per als nens dels clubs federats de les dues ciutats. Els republicans recorda que entre els dos municipis sumen més de 5.000 jugadors amb fitxa de la en Federació Catalana de Futbol. En el cas concret de Gavà hi ha mitja desena de clubs i 2.000 practicants de futbol onze en categories formatives, que disputen competicions regulars al llarg de la temporada.\nSegons ERC, per a participar-hi i entrenar-se els hi cal camps de gespa reglamentaris. A Gavà només hi ha, actualment, tres espais públics d'aquest tipus, a les instal·lacions de Can Torelló, les de Can Tintorer i l'Estadi de la Bòbila. Es tracta, doncs, segons els republicans d'una oferta insuficient per cobrir la demanda, com expliquen els mateixos clubs.\nAprofitant l'existència a les instal·lacions esportives mancomunades de Can Sellarès d'un gran camp de terra darrera de la masia, infrautilitzat des de fa anys, ERC insta els Ajuntaments locals a posar-li gespa artificial i convertir-lo en un nou espai d'ús ciutadà per a la pràctica del futbol onze.\nD’altra banda, segons fonts de l’Ajuntament de Viladecans, la instal·lació esportiva es troba ubicada en el seu municipi i des de ja fa un temps té previst una rehabilitació completa del camp.


JOCS DE CAPITA - Juga gratis a jocs online\nJocss online gratis capita\nAquí trobaràs una selecció de jocs capita per jugar gratis a SuperJocs.com, la web de jocs gratuïts a Internet. Tria jocs capita de la llista i juga ara, sense descarregar res. Aquests jocs capita són gratis.\nJuga a jocs capita\nMés jocs de capita\nJOCS de CAPITA per a jugar gratis i online. Juga ara i sense descarregar res a jocs de capita a Super Jocs, la millor web de jocs gratis online.. Juga ara a jocs de capita, és gratis i no has d'instal·lar res si jugues a la web de jocs SuperJocs.com. Aquí trobaràs Jocs capita. Si vols jugar a capita gratis, visita'ns cada dia a SuperJocs.com. Tots els dies actualitzem els jocs i no oblidis recomanar-nos als teus amics i amigues!


Marc Vergés – La Salle Report\nMarc Vergés has 7 articles published.\nHola, em dic Marc Vergés, tinc 15 anys i en el meu temps lliure faig MTB! M’agrada la fotografia de retrat i urbana, i sóc productor de música electrònica. Gaudeixo programant pàgines webs amb HTML i sóc un fan de l’edició de vídeos professional. M’agrada el community manager i actualment porto algunes comptes d’Instagram.\nPosted on 4 Juny, 2020 15 Juliol, 2020 a Actualitat/Vida Per Marc Vergés\nEls i les alumnes de La Salle Premià de Mar expliquen com viuen el confinament des de casa seva Com estan vivint els adolescents el confinament? Avui ens ho expliquen tot des del moment en que es lleven fins quan se’n van a dormir. Article realitzat per: Clàudia Nieto, Clàudia Valero, Laura Forés, Sergio Martínez… Llegir més\nPosted on 13 Març, 2020 15 Juliol, 2020 a Actualitat/Vida Per Marc Vergés\nLa Salle Premià celebra la seva Jornada de Portes Obertes 20-21\nEl passat diumenge 8 de març va tenir lloc l’esperada jornada, on nous pares i mares van apropar-se a conèixer el centre de cara al curs 20-21 La Salle Premià de Mar es va obrir a tots els pares, mares, famílies i alumnes el dia 8 de març perquè veiessin les aules, l’edifici, el recinte…… Llegir més\nPosted on 10 Març, 2020 15 Juliol, 2020 a Actualitat/Tema del mes Per Marc Vergés\nEls vestits més especials dels Oscars 2020\nL’edició d’enguany ens ha portat moltíssimes sorpreses en els vestits dels actors i les actrius Els Oscars sempre han tingut una gran transcendència i popularitat en la nostra societat. Actualment, es segueix parlant del certamen setmanes després de l’acte i, en bona part, pels vestits que portaven actrius i actors. No us perdeu els vestits… Llegir més\nPosted on 6 Març, 2020 15 Juliol, 2020 a Persones Extraordinàries/Vida Per Marc Vergés\nMercè Penella: “Tenim un bon equip de neteja a l’escola”\nLa cap de l’àmbit de neteja de La Salle Premià de Mar explica la logística del centre La Mercè porta treballant al centre des de fa nou anys a l’escola La Salle Premià de Mar. A més a més, va passar a ser la cap de neteja sis anys enrere. Gràcies a aquest servei quan… Llegir més\nPosted on 21 Gener, 2020 15 Juliol, 2020 a Actualitat/Vida Per Marc Vergés\nMilions d’usuaris afectats per les noves tarifes de TMB\nEs redueixen la quantitat de targetes i es redueixen, principalment a la T-casual i la T-usual La implementació de les noves targetes en el Transport Metropolità de Barcelona (TMB) afecta milions d’usuaris que utilitzen el transport públic en el seu dia a dia. A partir de l’1 de gener de l’any 2020, les noves tarifes… Llegir més\nPosted on 6 Novembre, 2019 15 Juliol, 2020 a Actualitat/Esports Per Marc Vergés\nS’obren les inscripcions per la vuitena edició de la Marina Trail\nLes distàncies de cada cursa seran de 23 km, 12 km i 5 km, i els corriols i les zones boscoses seran les protagonistes LA CURSA El tret de sortida de la Marina Trail s’ha donat recentment, obrint així les inscripcions als corredors i corredores de l’edició d’enguany. El dia 26 de gener se celebrarà… Llegir més\nPosted on 5 Novembre, 2019 15 Juliol, 2020 a Actualitat/Vida Per Marc Vergés\n“Volem adquirir experiència en l’àmbit del periodisme i iniciar-nos en el món de la redacció”\nAnna Batiste és la directora de la Revista Escolar Digital LaSalleReport. Ella és una noia encantadora i polifacètica que liderarà la redacció de La Salle Report a Premià de Mar. La revista és un projecte que s’ha implementat com a novetat del currículum d’aquest curs escolar 2019-20. Durant tot aquest any, l’Anna serà l’encarregada de… Llegir més


Parlant de plaer... - Sortim BCN\nParlant de plaer…\nPer als més afortunats o les més afortunades lligar a la festa és una cosa habitual ja que l'ambient propicia que es pugui conèixer a gent i, sens dubte, sentir-se atret o atreta per una altra persona.\nSentir-se atret per una persona i sentir que també li molem és una sensació meravellosa. Aquest joc de seduir i ésser seduït/a és genial i, per això, cal gaudir-lo al màxim alhora que es mira que no ens porti problemes. De fet, hi ha vegades en què el joc pot no molar:\nSi vas molt col·locat o col·locada pot ser que després no recordis què has fet.\nSi vas molt pet, pot ser que abaixis el llistó i t’emboliquis amb el primer o la primera que se’t posi de cara.\nSi vas molt pet, poden abusar de tu o obligar-te a fer coses que no vols. Sigues molt prudent. No és una cosa que passi molt sovint però de vegades ha passat.\nEls consums d’alcohol o altres drogues poden fer més fàcil apropar-se a una altra persona, però també poden dificultar les relacions sexuals: es poden tenir massa presses, els nois poden tenir dificultats per tenir una erecció, poden ejacular abans de temps o no fer-ho, i les noies poden tenir dificultats per lubrificar suficientment.\nEl plaer no només passa per aconseguir una relació sexual amb penetració. Hi ha vegades que poden agradar altres coses: petons, abraçades, carícies…\nDavant d’una relació sexual…\nQuines infeccions podem agafar si no ens protegim?


Bad Bunny entre les noves confirmacions del Sónar 2019 • Ràdio Capital de l'Empordà\nBad Bunny entre les noves confirmacions del Sónar 2019\nBad Bunny, Lil Uzi Vert, The Matthew Herbert Brexit Big Band i el tàndem de Nova York Louie Vega & Honey Dijon, entre les més de 30 noves incorporacions a Sónar Barcelona 2019\nEntre els artistes que se sumen avui al programa del festival també destaquen el show que connecta música i neurologia del geni digital Daito Manabe, el retorn del mític productor japonès DJ Krush, el nou directe del duet parisenc Acid Arab i projectes de posada en escena visual i tecnològica d’alt nivell, com els shows de Neon Chambers (Kangding Ray + Sigha), Quiet Ensemble, Hamill Industries & Shelly, Los Voluble y SebastiAn.\nEl festival presenta als artistes més destacats de l’escena nacional del moment, com Territoire, Berlinist, Diego Navarro, Lil Moss, Tutu, Fake Guido i els llegendaris Macromassa, i continua apostant per la nova música urbana i les propostes més radicals a l’escenari SonarXS, com les de Shiva Feshareki, Afrodeutsche, Bill Kouligas y Virgen Maria.\nL’actuació de Bad Bunny a SonarClub serà sens dubte un dels moments més importants de Sónar. El cantant i productor de Puerto Rico s’ha convertit en una estrella mundial. I ho ha fet en molt poc temps, gràcies al seu inqüestionable carisma i un gran nombre de hits, que l’han portat a ser el tercer artista amb més visites a Youtube l’any 2018. Bad Bunny ha aconseguit, a més, construir ponts entre la tradició llatina i el mainstream americà, fusionant com ningú trap, pop i reggaeton.\nL’entrada Bad Bunny entre les noves confirmacions del Sónar 2019 ha aparegut primer a Primera Fila.\nArticle anteriorCarly Rae Jepsen estrena dos temes ben diferents\nArticle següentContinuen les obres de millora al nucli de Parlavà


El Compàs d'Estibar Suro\nGanxònia en blau i grana\nJa no hi ha més suro per estibar\nA tots els que seguiu aquest bloc,\nHaureu observat que les últimes setmanes ha faltat l'actualització habitual del "Compàs d'Estibar Suro". Des de fa temps, aquesta actualització era bastant escassa, siguem justos; una nota bàsica sobre el desenvolupament dels partits amb els resultats i la classificació de Primera Catalana, que es pot trobar més actualitzada en qualsevol altra web com Futbolme o Futbolcatalunya. A més, el club té un mur de Facebook on incorpora la informació dels partits del futbol base.\nEn resum, un club com l'Ateneu no es mereix això. I per això, i lògicament perquè no em puc dedicar a aquest blog com a mi m'hauria agradat, i oferir els continguts que m'hauria agradat oferir, he decidit guardar el compàs i que el suro es dediqui per fer taps, que bé ho necessitarà la indústria surera ganxona. Sisplau, no busqueu segones lectures. No hi ha cap discrepància ni cap "rebot" amb ningú ni amb res. És tan simple com que voldria fer més i no puc. Lògicament, continuaré rebent els gols de l'Ateneu per sms i intentant esgarrapar un matí de festa el diumenge per anar a veure algun desplaçament a l'àrea de Barcelona, encara que històricament se'ns donin tan malament.\nDurant un any i escaig he intentat oferir un mitjà que, segons el meu punt de vista, estava bé tirar endavant per un club com l'Ateneu, i que en altres països amb una cultura futbolística superior a la nostra és molt més habitual: un petit espai que parlés de l'Ateneu fet per un seguidor (encara que des de la distància) i dirigit als seguidors. Crec que, a part d'això, un club com l'Ateneu ha de tenir més presència mediàtica fins i tot per, a les portes del Centenari, garantir-se el seu futur, ja que en la societat de la informació, si no ens venem i no ens sabem vendre, estem morts. Donat que la feina no em permet que aquest mitjà estigui a l'alçada del que el club necessita i mereix, crec que és més honest deixar-ho.\nAixí, coincidint amb el final d'any, arriba el final d'aquest bloc. Espero que en el 2011, o més endavant, pugui explicar que el Guíxols ha tornat a Tercera Divisió, o que hem canviat d'ordre les xifres d'assistents i que en lloc de 150 som 510 cada diumenge (treballem perquè no siguem 015). I que, tal com vaig recordar fa poc al president Emili Vilert, s'executi el canvi de gespa al Josep Suñer, ja que en el moment d'instal·lar-se per primera vegada el 2001 es va donar una garantia d'ús de deu anys que es compleix aquest any que ve. Si ho explico tot plegat serà, però, en un altre mitjà, i segurament d'abast més ampli que aquest.\nGràcies a tots els que heu anat seguint aquest bloc durant aquest temps. Visca el Guíxols! Ànimo Guíxols!\nEnlloc com a casa (3-1)\nL'horari anglès ha provat a l'Ateneu, que ha sumat la segona victòria consecutiva a casa i, a més, amb el mateix marcador que l'anterior: un 3 a 1 davant del Vilassar. Amb els triomfs a casa, l'equip cimenta la permanència, que ara té a poc més de 20 punts. O, dit d'una altra manera, guanyant 7 o 8 partits d'aquí fins a final de temporada, la feina estarà feta.\nL'equip d'Àngel Camafreita ha fet, en línies generals, un bon partit en què s'ha avançat gràcies a un gol d'Aleix Feixes, però ha vist perillar la feina feta quan una errada puntual ha permès els maresmencs empatar just abans del descans. A la segona meitat, però, l'Ateneu ha tornat a agafar el comandament ben aviat amb un gol de Rubén Pérez (tot just el segon de la temporada), i Lluís Santamaria ha sentenciat el partit a la recta final.\nLa setmana que ve, l'Ateneu disputarà el tercer duel gironí de la temporada, en aquest cas al camp del Peralada d'Edu Vílchez.\nSan Cristóbal 5- Gimnástica Iberiana 2\nIgualada 2- Blanes 1\nOlímpic Can Fatjó 4- Tortosa 2\nVic 2- Peralada 1\nPoble Sec 0- Montcada 3\nRapitenca 3- Santfeliuenc 0\nTàrrega 2- Gramenet B 0\nOlesa 1- Sants 2\nOlot 2- Rubí 0\nClassificació. Tàrrega i Olot, 31 punts. Vic (-1), 30. Olímpic Can Fatjó, 26. Vilassar, 25. Rapitenca (-1), 24. Peralada, Olesa i Guíxols, 23. Rubí, 22. Igualada (-1), 21. Santfeliuenc, 18. Tortosa i Sants, 17. Gramenet B i Gimnàstica Iberiana (-1), 16. Montcada, 15. Blanes (-1), 9. San Cristóbal i Poble Sec (-1), 6.\nLladres al Josep Suñer. Segons informa la web infoguixols.cat, els dos camps de futbol de Sant Feliu han patit dos robatoris aquesta setmana. En concret, la nit de dimarts a dimecres, els lladres, amb tota impunitat, van entrar a les dues instal·lacions i van regirar despatxos i bars, sense que es conegui amb exactitud el que van acabar emportant-se. Recordem que el camp de Vilartagues es troba just davant d'una comissaria dels Mossos d'Esquadra.\nGuíxols- Vilassar, en horari "anglès"\nEl partit que han de jugar aquest cap de setmana l'Ateneu i el Vilassar canvia d'horari: es disputarà al Josep Suñer i Arxer dissabte, a les 16h.\nMasteguen sorra (5-1)\nL'Ateneu ha encaixat aquest matí el segon correctiu seriós de la temporada en caure golejat (5-1) al camp de sorra de la Gimnàstica Iberiana, en un partit dominat pels locals pràcticament des del minut 1 fins al 90. De fet, el primer gol local ha arribat només començar el partit, per culpa d'una mala sortida del porter Sergi Andrés que Adri ha aprofitat per fer l'1 a 0. L'equip barceloní ha desaprofitat un munt d'ocasions abans del descans i ha semblat que el Guíxols marcava un gol psicològic quan, en la primera ocasió guixolenca de la segona meitat, Ferran Nierga tornava a veure porteria i empatava el partit. Nierga ha tornat a ser el millor jugador blaugrana. Però la Iberiana, lluny d'ensorrar-se per les circumstàncies del partit, ha posat una marxa més i qui ha estat un ninot en mans del contrari ha estat l'equip blaugrana. Adri ha marcat el 2 a 1 cinc minuts després de l'empat i, a partir d'aquí, els gols han anat caient contra un Ateneu del tot descentrat.\nL'equip d'Àngel Camafreita i Nacho Castro buscarà millorar la imatge la setmana que ve amb la visita del Vilassar, que en superar avui al Vic s'ha afegit als aspirants a acabar a la zona alta de la classificació.\nIgualada 1- Tàrrega 1\nBlanes 1- Olesa 1\nSants 1- Olímpic Can Fatjó 1\nVilassar 3- Vic 1\nMontcada 2- Rapitenca 2 (partit aturat en el minut 97 per incidents)\nSantfeliuenc 1- Olot 1\nRubí 2- Gramenet B 1\nTortosa 1- San Cristóbal 0\nPeralada 4- Poble Sec 0\nClassificació. Tàrrega i Olot, 28 punts. Vic, 27. Vilassar, 25. Peralada, Olesa i Olímpic Can Fatjó, 23. Rubí, 22. Rapitenca, 21. Guíxols, 20. Santfeliuenc i Igualada, 18. Tortosa, 17. Gramenet B i Gimnàstica Iberiana, 16. Sants, 14. Montcada, 12. Blanes, 9. Poble Sec, 6. San Cristóbal, 3.\nGirona m'enamora (3-1)\nL'Ateneu ha recuperat el camí de la victòria aquesta tarda al Josep Suñer amb un important triomf sobre el Tortosa (3-1) en què han tingut protagonisme tres dels jugadors gironins del conjunt blaugrana. Davant uns 175 espectadors i amb el retorn de Txema Vila al lateral, l'equip d'Àngel Camafreita i Nacho Castro ha encarrilat el partit amb uns primers 20 minuts fulgurants en què el Guíxols no ha donat opció als tortosins a situar-se sobre el terreny de joc. Ferran Nierga i Lluís Santamaria han sabut aprofitar dues de les primeres ocasions ganxones per marcar els seus primers gols de la temporada amb l'Ateneu. Però l'efectivitat blaugrana s'ha acabat aquí. Igual que va passar en el partit contra el Blanes, els locals han llençat un munt d'oportunitats per esclafar el rival, algunes de les quals amb excel·lents intervencions del porter Alfons. I així és com en una de les primeres oportunitats clares dels ebrencs, en el minut 70, el Tortosa ha escurçat les distàncies. Semblava que tocaria tornar a patir però, aquesta vegada, la reacció ha estat ràpida i concloent: Sergi Romero ha fet el 3 a 1 i el partit ja no ha registrat cap més incidència destacable fins al final.\nCom a curiositat, destacar que l'àrbitre del partit ha estat Bastida Torres, l'inefable col·legiat que va humiliar l'Ateneu la temporada passada al camp de la Muntanyesa. Les ferides ja han cicatritzat i no ha tingut massa complicacions en dirigir el partit.\nSan Cristóbal 0- Sants 1\nGramenet B 0- Santfeliuenc 3\nOlímpic Can Fatjó 1- Blanes 1\nPoble Sec 1- Vilassar 2\nRapitenca 4- Peralada 0\nTàrrega 1- Rubí 1\nVic 7- Gimnástica Iberiana 0\nOlesa 1- Igualada 2\nOlot 2- Montcada 0\nLa classificació queda així. Tàrrega i Vic (-1), 27 punts. Olot (-1), 24. Olesa, Vilassar i Olímpic Can Fatjó, 22. Rapitenca (-1), Peralada i Guíxols, 20. Rubí, 19. Santfeliuenc i Igualada (-1), 17. Gramenet B, 16. Tortosa, 14. Sants i Gimnástica Iberiana (-1), 13. Montcada, 11. Blanes (-2), 8. Poble Sec (-1), 6. San Cristóbal, 3.\nUn punt a fora per refer-se del cop (0-0)\nLa mateixa setmana en què el Blanes va aconseguir la seva segona victòria a la Lliga, l'Ateneu es va refer de la derrota contra els de Xavi Lozano sumant un punt de molt mèrit a La Bàscula contra el Sants. Un empat a fora sempre és un bon resultat, però si es té en compte que l'Ateneu el va aconseguir amb nou jugadors, el gust encara és molt millor.\nVa ser un partit igualat i en què, veient les ocasions, sembla mentida que no hi hagués gols. El Sants va estavellar una pilota al travesser i l'Ateneu va veure com, amb el porter local Carulla ja batut, un defensa local treia sota els pals una pilota que entrava. A la segona part, l'Ateneu va tornar a tenir les millors oportunitats, tot i patir ja la inferioritat, a través de Sergi Romero, Rubén Soler i Aleix, però en el temps afegit, i ja defensant el punt amb el ganivet entre les dents, Sergi Andrés va haver de realitzar diverses aturades de mèrit per mantenir la porta a zero.\nUn empat, en tot cas, que és un bon punt de partida per a recuperar el camí de la victòria, diumenge que ve a la tarda, davant el Tortosa al Josep Suñer.\nResultats de la jornada 12 a Primera Catalana:\nVilassar 3- Rapitenca 0\nMontcada 0- Gramenet B 0\nSantfeliuenc 1- Rubí 1\nIgualada 1- Olímpic Can Fatjó 2\nOlesa 0- Tàrrega 3\nBlanes 3- San Cristóbal 0\nPeralada 0- Olot 1\nTortosa 3- Vic 1\nEl partit entre la Gimnástica Iberiana i el Poble Sec es va suspendre en el minut 62 quan els familiars d'un jugador visitant (Rubén Catalán "Cata") van saltar al camp i es va organitzar una picabaralla amb seguidors locals. L'àrbitre, Mur Romeo, va entendre que el més segur era suspendre el matx.\nClassificació. Tàrrega, 26 punts. Vic (-1), 24. Olesa, 22. Olot (-1) i Olímpic Can Fatjó, 21. Peralada, 20. Vilassar, 19. Rubí, 18. Rapitenca (-1) i Guíxols, 17. Gramenet B, 16. Tortosa, Igualada (-1) i Santfeliuenc, 14. Gimnástica Iberiana (-1), 13. Montcada, 11. Sants, 10. Blanes (-2), 7. Poble Sec (-1), 6. San Cristóbal, 3.\nSolemne plantofada per recordar a què aspirem...\nDesprés del meritori empat a Igualada de la jornada anterior (1-1, gol de Roca), en què només les intervencions del porter local Jaume Albert van evitar la victòria guixolenca, l'Ateneu ha rebut una sonora bufetada al Josep Suñer en caure per 0 a 4 davant del Blanes de Xavi Lozano, que fins ara no havia guanyat cap partit. Ha estat una derrota que es pot explicar per dos motius. En primer, un desencert mai vist fins ara de l'Ateneu davant la porteria rival, perdonant ben bé mitja dotzena d'ocasions claríssimes incloent-hi un xut al pal. I el segon, la davallada psicològica dels jugadors locals després que, en la primera ocasió clara dels selvatans, hagi arribat el 0 a 1. Certament, l'Ateneu ha tingut una altra ocasió clara per empatar (de Roca) després d'aquest gol, però quan en la següent jugada ha arribat el 0 a 2, l'Ateneu s'ha convertit en una caricatura, en un equip totalment desfet, a la mercè absoluta d'un Blanes on juguen Gorka Garagarza i Mario Hita. De fet, el terrassenc, als seus 39 anys, ha estat l'autor del gol del pòquer, una de les derrotes més doloroses de l'Ateneu en els últims anys i que ha arribat, justament, quan des del vestidor local s'havia destacat que l'ambient després dels últims resultats era immillorable.\nMarcadors de les dues últimes jornades:\nA la jornada 10:\nMontcada 2- Santfeliuenc 1\nPeralada 3- Rubí 0\nVilassar 4- Gramenet B 1\nGimnástica Iberiana 1- Olot 3\nOlímpic Can Fatjó 1- Tàrrega 1\nOlesa 3- San Cristóbal 1\nSants 2- Poble Sec 0\nTortosa 0- Rapitenca 0\nBlanes- Vic (ajornat)\nA la jornada 11:\nSan Cristóbal 2- Igualada 2\nGramenet B 0- Peralada 4\nOlímpic Can Fatjó 1- Olesa 1\nRubí 1- Montcada 0\nTàrrega 2- Santfeliuenc 1\nPoble Sec 2- Tortosa 1\nRapitenca 4- Gimnástica Iberiana 0\nOlot 3- Vilassar 1\nVic 1- Sants 1\nClassificació. Vic, 24 punts. Tàrrega, 23. Olesa, 22. Peralada, 20. Olot i Olímpic Can Fatjó, 18. Rapitenca i Rubí, 17. Vilassar i Guíxols, 16. Gramenet B, 15. Igualada, 14. Santfeliuenc i Gimnástica Iberiana, 13. Tortosa, 11. Montcada, 10. Sants, 9. Poble Sec, 6. Blanes, 4. San Cristóbal, 3.\nDiumenge que ve, l'Ateneu jugarà al camp d'un altre equip de la zona baixa, el Sants, i és d'esperar que els d'Ángel Camafreita i Nacho Castro hauran pres bona nota de les sorpreses que pot donar un equip dels considerats "teòricament assequibles."\nArriba el quart fitxatge en dues setmanes\nL'Ateneu continua incorporant nous jugadors després del canvi de tècnic, al mateix temps que en va donant la baixa a d'altres. Concretament, la nova incorporació és Sergi Romero, migcampista nascut a Girona el 28 de maig de 1990 i que aquesta temporada ha disputat 3 partits (tots ells com a suplent) amb el Premià de Tercera Divisió. Romero, que fa 1'74m i pesa 68kg, va disputar la temporada 2009-10 amb el Cassà, amb un total de 1257 minuts, cap gol, 8 targetes grogues i una de vermella. La seva funció al camp és de migcampista de tall defensiu.\nL'arribada de Sergi Romero coincideix amb la marxa de Dídac Guerrero, que ha fitxat per la Fundació Esportiva Palamós, equip d'on procedia. Guerrero ha jugat quatre partits amb l'Ateneu, sense marcar cap gol, l'últim dels quals en l'última derrota de l'equip (3-0 a Vic, a la cinquena jornada).\nPunt d'honor (2-2)\nL'Ateneu ha salvat un punt aquesta tarda contra un dels aspirants a l'ascens, l'Olesa, en un partit que s'havia complicat moltíssim a la primera meitat però que l'equip d'Àngel Camafreita i Nacho Castro ha pogut igualar a la represa. Un Guíxols que ha tingut la baixa d'última hora de Sergio Pedregosa per una indisposició. Dues errades en defensa a la primera meitat han motivat els dos gols olesans, però a la segona meitat, dues accions a pilota parada han servit a l'Ateneu per empatar el partit. Una falta lateral rematada per un inspiradíssim Aleix Feixes ha significat l'1 a 2, i gairebé en temps afegit i amb l'Ateneu totalment bolcat, Borja García ha allotjat a l'escaire, de forma magistral, un altre llançament de falta. Si l'Ateneu hagués superat l'Olesa, s'hagués situat en zona d'ascens (!) amb 17 punts, però vist el desenvolupament del partit, l'empat ha tingut un gust molt dolç.\nLa nota negativa ha estat el comportament del grup de seguidors que acompanyen l'Olesa en tots els partits, els "Green Warriors". Segons testimonis presencials, al marge d'increpar alguns seguidors i directius de l'Ateneu, alguns dels seus membres han saltat al camp després de la consecució del gol de l'empat de l'Ateneu. En el moment de redactar aquesta nota, una dotació dels Mossos d'Esquadra es dirigia al Josep Suñer.\nLa resta de resultats de la jornada han estat aquests:\nSan Cristóbal 0- Olímpic Can Fatjó 1\nGramenet B 1- Gimnástica Iberiana 0\nRapitenca 3- Sants 0\nRubí 2- Vilassar 2\nSantfeliuenc 3- Peralada 1\nTàrrega 4- Montcada 0\nOlot 2- Tortosa 0\nVic- Igualada 0-0\nPoble Sec 1- Blanes 1\nClassificació: Vic, 23 punts. Tàrrega, 19. Olesa, 18. Olímpic Can Fatjó, 16. Gramenet B i Guíxols, 15. Peralada i Rubí, 14. Rapitenca, Vilassar i Iberiana, 13. Olot, Igualada i Santfeliuenc, 12. Tortosa, 10. Montcada, 9. Sants, 5. Poble Sec, 3. San Cristóbal, 2. Blanes, 1.\nL'Ateneu es desplaçarà diumenge que ve al camp de l'Igualada.\nD'altra banda, un missatge anònim arribat al "Compàs" informa del fitxatge del migcampista "Guille" Iglesias, procedent del Peralada, equip que li va concedir la baixa fa una setmana. Guille, que disputava la seva segona temporada amb l'equip altempordanès procedent del mateix juvenil del Peralada, només havia jugat en un partit, i com a suplent, aquesta temporada.\nLluís Santamaria i Carles Roca, nous fitxatges\nL'Ateneu ha "pescat" entre els equips de Tercera del voltant a la recerca de jugadors que no tenien minuts per reforçar la seva plantilla. Així, s'ha fet amb els serveis de Lluís Santamaria i Carles Roca. Santamaria és un pivot defensiu nascut a Girona el 22 de juny del 1990, que ha estat les dues últimes temporades al Llagostera després de sortir del juvenil del Girona FC. La temporada passada, Santamaria havia jugat només 202 minuts i havia vist 1 targeta groga, i aquesta temporada encara no havia debutat. Carles Roca, per la seva part, és un mitja punta o segona punta de 25 anys (nascut a Girona el 14 de gener de 1985), que ha desenvolupat la majoria de la seva carrera, quatre temporades, al Palamós. La temporada passada, va marcar 2 gols en 420 minuts de joc, i aquesta campanya només havia disputat dos partits com a suplent sense marcar cap gol. Tots dos podrien debutar ja aquest diumenge, a casa, contra l'Olesa.


Forcades: "Si no fos competitiu a les curses de casa, no ho podria ser a la Copa del món" | https://www.feimkilometres.com\nCinc curses de nivell internacional en dos mesos i mig. És a dir, una cursa cada quinze dies i , lluitar sempre pel podi és a l’abast de molt pocs. Un d’ells és Alejandro Forcades.\nAcaba d’arribar de Limone, a Itàlia, de la gran final de la Skyrunning World Series. Recorregut de 27 kilòmetres, poc més de 2.600 metres de desnivell.\nEra una carrera decisiva pel resultat final de la Copa del món ja que aquí els punts valen doble. La victòria i el títol ha estat pel japonès Ruy Ueda, el segon lloc pel català Oriol Cardona. Però, fins el darrer dia tampoc els ho ha posat fàcil. “Si m’anava molt bé, em podia atracar al Top10 però em va faltar frescura. Aquest mesos he fet massa curses. Igualment ho vaig donar tot”\n“No pots ser per tot. El més important és esollir bé el calendari i tenir clar l’objectiu”\nForcades ha participat haquets 2019 al circuit de la Skyrunning World Series (28) i també al circuit de la Golden Series (17). Ara té clar que ser a les dues competicions “és molt complicat”\nCinquè lloc a Zegama, segon millor espanyol superat nomes per Kilian Jornet, novè classificat a Comapedrosa i sisè lloc a Sky Pirineu, campió d’Europa per seleccions, cinquè d’Europa en individual a Val Bognanco, Itàlia . En aquest sentit afirma que “no entenc que curses com les de Zegama i el Campionat d’Europa no formin part de la Copa del món” I afegeix “Zegama és la millor cursa del món. No entenc que no formi part de les World Series”\nEl 2017 va ser campió de balears de Curses per Muntanya. Dos anys després ha tornar disputar la final de la Copa del món. “Si no fos competitiu a les curses de casa, no ho podria ser a les de Copa del món on el nivell es multiplica”\nJoan Martí entrevista Alejandro Forcades a Feim Kilòmetres\ntogged in: Copa del man curses per muntanya, running, Skyrunning World Series, Trailrunning\nAguirre, la cólera de Dios: més de mil kilòmetres a la recerca d’un imaginari


Almenys fins aquest diumenge i FGC assumirà la diferència de preu dels forfets || Continuen les proves al telecadira La Roca per garantir-hi la seguretat\nFerrocarrils de la Generalitat de Catalunya (FGC) deriva de forma gratuïta a Baqueira i Port Ainé els esquiadors amb forfet de temporada d’Espot. Aquesta última estació es troba tancada des de dissabte després de detectar una avaria al telecadira La Roca i la mesura s’aplica des d’ahir i fins diumenge. De la mateixa manera, els esquiadors que tinguin contractat un paquet de forfet i allotjament a la zona d’Espot podran esquiar a Baqueira o Port Ainé, accedint pel sector de la Peülla pel port de la Bonaigua.\nLa directora comercial de FGC, Laura Vives, va explicar que s’ha arribat a un acord amb Baqueira i va apuntar que la Generalitat assumirà la diferència entre els preus dels forfets d’Espot (34 euros) i Baqueira (52 euros). Vives també va assegurar que els clubs d’esquí d’Espot podran entrenar-se a l’estació aranesa. Així mateix, fonts de FGC van assenyalar que si diumenge que ve l’estació continua tancada s’analitzarà la manera de garantir la pràctica de l’esquí.\nDe moment, continuen les proves tècniques per garantir la seguretat al telecadira La Roca, d’on es va desprendre una cadira divendres passat. Des de FGC van assenyalar que continuen sense conèixer les causes de la incidència tècnica.\nPer la seua part, el portaveu dels empresaris turístics de les Valls d’Àneu, Carles Cortina, va explicar que veuen amb “preocupació” el tancament de l’estació, “perquè afecta tots els establiments de la zona”. No obstant, Cortina va apuntar que “és una bona notícia” que els esquiadors puguin anar sense costos addicionals a Baqueira o a Port Ainé, encara que va demanar celeritat en els treballs perquè les instal·lacions puguin reobrir com més aviat millor.\nLimiten les batudes a la reserva de caça de l’Alt Pallars per la neu\nAgricultura ha limitat les batudes de caça a la reserva de l’Alt Pallars pels gruixos de neu que superen el metre i mig al Pirineu, impedeixen la mobilitat dels animals i no els permeten fugir davant de la presència humana. Segons els Agents Rurals aquesta mesura és temporal. Es va posar en marxa el cap de setmana passat i es mantindrà fins al vinent. La caça s’ha restringit a la zona nord del Sobirà per a cérvols i senglars.\nAquesta és l’única mesura excepcional per salvaguardar la fauna salvatge arran de les copioses nevades d’aquests últims dies a fi que les captures es facin de forma racional en plena temporada de caça major.


Prèvia #LligaCatH: Derbi de la part baixa de Barcelona a La Verneda\nFoto: arxiu El pavelló de la Verneda viurà un intens derbi barceloní\nEs juga la 13a jornada, la darrera del campionat d’aquest any i amb un altre interessant derbi barceloní a La Verneda.\nSant Martí Adrianenc B (5è)- Poblenou (2n), diumenge 13 h\nDesprés d’haver guanyat el derbi davant la Salle Bonanova a la Nova Icària, ara els de Marc Revolta afronten un altre derbi a La Verneda en el qual intentaran trencar la imbatibilitat dels liles a casa seva, on només han cedit un punt davant el “rei dels empats” el Cambrils.\nManyanet (12è)- UEH Calella (3r), dissabte 19 h\nL’equip barceloní ha entrat en una mala dinàmica de resultats i ja porta nou partits sense guanyar. I un Calella pletòric, i molt fort en defensa, no sembla el millor rival per a la reacció, tenint en compte que el Manyanet és el segon equip que ha fet menys gols.\nCanovelles (9è)- Cambrils (4t), diumenge 19 h\nEls canovellins porten ja cinc jornades sense guanyar i quatre derrotes seguides i són el segon equip més golejat. Busquen la reacció davant el "Rei dels empats", el Cambrils d'Agustín Tortosa, que ha empatat la meitat dels partits jugats, i que és el tercer màxim golejador de la categoria.\nImatge del darrer empat del Cambrils davant el Sabadell (Foto.revistacambrils.cat)\nSabadell (7è)- Lleida Pardinyes (13è), dissabte 18:45 h\nEls de Txema del Rosal han reaccionat amb dues victòries seguides amb les que han abandonat la cua, però continuen sent l’equip més golejat i ara tenen una difícil papereta a Can Balsach on els rep l’equip que ha fet més gols.\nBanyoles (6è)- Gavà (11è), dissabte 17:45 h\nL’equip gavanenc, l’actual campió, no va jugar la setmana passada i està a només un punt de la zona de descens i en una posició que la final podria portar la pèrdua de categoria per les compensacions. Necessiten reaccionar i el seu rival, l’equip menys golejat, no els ho posarà fàcil.. i menys en el seu ambient.\nEl Gavà, el campió, està en situació força complicada a la taula\nSant Llorenç/Sant Feliu (14è)- Parets (10è), dissabte 18:45 h\nEls paretans han guanyat un partit important entre setmana davant el Manyanet amb un bon treball defensiu (24-22) i ara busquen la segona victòria seguida a la pista del cuer.\nEls paretans contents després de la victòria davant del Manyanet del dimecres\nSalle Bonanova (1r)- Coope Sant Boi (8è), dissabte 18 h\nEl líder després de les dues ensopegades seguides, en els derbis barcelonins, rep una Coope que té com a signe d’identitat la seva capacitat de lluita i que intentarà la sorpresa.


Cinc exposicions es podran visitar a La Nau aquest Nadal\nExposició sobre l'Orde de Montesa a La Nau. Foto Josep A. Collado.\nAquest Nadal el Centre Cultural La Nau ha obert les seues portes en horari habitual, i les exposicions s'han pogut visitar de dimarts a dissabte de 10 a 14 hores i de 16 a 20 hores, i diumenges de 10 a 14 hores. Els dies 25 de desembre, 1 i 6 de gener el centre ha estat tancat.\nLa exposició ‘ExBibliotheca Regalis Conventus Montesiae. Els llibres de l’Orde de Montesa en la Universitat de València’ es podrà visitar a la Sala Duc de Calàbria fins al pròxim 14 de gener. Aquesta mostra, produïda pel Vicerrectorat de Cultura i Igualtat, i la Biblioteca Històrica de la Universitat de València amb la col·laboració de l’Institut Valencià de Conservació i Restauració de Béns Culturals (IVC+R), pretén mostrar part dels llibres ingressats en la Universitat procedents de la biblioteca del convent de Montesa i celebrar el 700 aniversari d’aquesta Orde.\nLa mostra ‘Alfaro – Fuster. Assaig amb els dits ‘ es podrà visitar també fins al 14 de gener en la Sala Martínez Guerricabeitia. L’exposició reuneix els dibuixos, així com les escultures i esbossos que Alfaro va realitzar sobre l’escriptor de Sueca. Llibres, fotos i publicacions completen l’escenari sobre el qual dialoguen, a través d’escrits, articles i correspondència mantinguda al llarg d’anys. Una trobada produïda per la paraula i els grafismes entrellaçats dels dos protagonistes. Dibuix i text que tots dos van utilitzar independentment. Doncs si Joan Fuster va il·lustrar, ell mateix, alguns dels seus llibres de poemes, Alfaro dibuixa en 1959 l’antologia de contes infantils reunida per Fuster i li homenatja en diverses escultures. La primera l’any 1961 i les més recents de finals dels noranta i primers 2000. Durant quasi cinc dècades intercanviaran idees i emocions que mostraran amb la intensitat i ironia dels aforismes i amb la levitat i elegància de la línia dibuixada en el paper o en l’espai, mantenint sempre l’admiració mútua i una incondicional amistat.\nL’exposició ‘Material de somnis. 30 anys de Filmoteca (1987-2017)’, que està organitzada pel Vicerectorat de Cultura i Igualtat de la Universitat de València i l’Institut Valencià de Cultura (Direcció d’Audiovisuals i Cinematografia), podrà visitar-se fins al pròxim 25 de febrer a la Sala Estudi General. La mostra reuneix una selecció del patrimoni fílmic dipositat, recuperat i conservat per la Filmoteca valenciana, entre els quals destaquen programes de mà, originals d’escenografies, guions, correspondència, fotografies, bibliografia i hemeroteca antigues, càmeres, projectors, mostres de les pel·lícules restaurades i les publicacions pròpies. Es tracta d’una acurada selecció d’uns fons imprescindibles per a conéixer el patrimoni audiovisual valencià que reflecteix no solament un quefer estètic i cultural, sinó també la història de la cultura popular i les seues modes. Entre les obres més destacades, figuren cartells de cinema de Josep Renau i Peris Aragó, així com documentació que reflecteix la relació amb el cinema de destacats intel·lectuals i escriptors valencians del segle passat com Max Aub o Vicente Blasco Ibáñez.\nA la Sala Acadèmia de la Nau estarà l’exposició ‘Escoles i Mestres: dos segles d’història i memòria a València’, oberta fins al 18 de març. És una mostra que suposa un homenatge a la figura de l’escola i de les seues i els seus mestres al llarg dels quasi dos segles d’existència de l’escola pública. Parteix de les primeres escoles en el germen del nostre sistema educatiu, fins a arribar a les actuals del segle XXI. En l’exposició també es pot trobar una mirada reflexiva als contextos, els processos i els recursos que han concorregut en el desenvolupament històric de l’escola. A través de materials i objectes molt diversos (fotografies, documents, obres d’art, instruments científics, llibres, quaderns, mobiliari, audiovisuals…) s’il·lustra la seua construcció social durant més de dos-cents anys, i ofereix una oportunitat per a contemplar, posant distància, aquestes experiències escolars personals i situar-les en el context històric i social que els proporciona sentit, mostrant d’on procedeixen i on condueixen, exposant les manques que van impedir que foren millors, i les virtuts que van corregir algunes de les insuficiències heretades.\nFinalment, l’exposició ‘Visca el carrer! La transformació de la mobilitat i l’espai públic’, organitzada per l’Empresa Municipal de Transports de València (EMT) en col·laboració amb la Universitat de València, estarà instal·lada al Claustre de la Nau fins al 18 de març. Té com a objectiu reflexionar sobre l’espai urbà a través d’experiències avantguardistes de ciutats com Pontevedra, Sant Sebastià, Barcelona, París i Nova York, i recordar com gairebé totes aquestes experiències reeixides van trobar resistències per la por al canvi.\nAlzira rep fins al 21 d'octubre l'exposició de la Universitat de València ‘Territori valencià, territori runner’


Chimeneas de Hadas en Bryce Canyon National Park. Xemeneies de Fades al Bryce Canyon National Park. | companysdeviatge\nPublished on octubre 30th, 2013 | by companysdeviatge\nEls hoodoos de Bryce Canyon\nAl capvespre, amb els darrers rajos de sol tenyint d’un intens to rogenc els hoodoos o pinacles, el Parc Nacional Bryce Canyon constitueix un espectacle natural que et deixa sense paraules. En realitat, més que un canó, el parc és un gegantesc amfiteatre amb milers de pinacles, també coneguts com xemeneies de fades, formats per l’erosió del vent, l’aigua i el gel durant milions d’anys.\nMirador Amfiteatre Bryce\nContemplar la vasta extensió d’aquestes peculiars formacions rocoses des dels diferents miradors és al·lucinant. Només la zona de l’anomenat Amfiteatre Bryce, el més gran de tots, mesura 19 kilòmetres de llarg per 5 kilòmetres d’ample i té una profunditat de 240 metres. Des de dalt sembla solitari, laberíntic i extremadament inhòspit, però fa deu mil anys ja hi havia assentaments humans i cap al segle X l’habitaven els indis anasazi, avantpassats dels actuals indis poble. Els colons van arribar molt més tard. Els mormons, que buscaven noves zones de cultiu i pastura per als seus ramats, el van descobrir cap al 1850 i el primer en instal·lar-s’hi va ser Ebenezer Bryce, d’aquí el seu nom actual.\nCamí de Navajo Loop Trail\nHi ha camins senyalitzats, com el Navajo Loop Trail, un curt i senzill recorregut circular, que permeten baixar fins al fons i caminar entre els vells hoodoos, que poden arribar fins als 60 metres d’alçada. A primera hora del matí, amb poca gent, la sensació és d’haver iniciat un petit descens cap al centre de la Terra i d’haver retrocedit milers d’anys. El sender zigzagueja entre parets verticals de gres rogenc, que en alguns punts forma arcs i modela formes capritxoses.\nThor’s Hammer Hoodoo\nÉs un lloc extremadament fotogènic i és un privilegi poder observar de prop els diferents tons blancs, grocs i taronges dels pinacles. La seva corona conté les roques més dures i resistents, protegint així la resta de la columna, formada per roques sedimentàries més dèbils. Un clar exemple n’és Thor’s Hammer (Martell de Thor), el pinacle més alt del parc i del qual hi ha excel·lents vistes tant des del Navajo Loop Trail com des del mirador Sunset Point.\nEl Parc Nacional Bryce Canyon es troba al sud-oest de l’estat de Utah, a només tres hores per carretera del Gran Canó del Colorado, i tot i que no gaudeix de la gran fama internacional del seu veí, val molt la pena visitar-lo un parell de dies.


Aquests són els 60 objectius del Botànic 2 per al 2021 - À Punt\nAquests són els 60 objectius del Botànic 2 per al 2021\nS'han acomplit el 84% de les metes marcades en el seminari anterior, celebrat fa deu mesos a Cofrents\nEl desé seminari del Consell celebrat a Albocàsser i Benassal / GVA\n24 de juliol 2021 - 14:57\nEls i les membres del Botànic 2 s’han reunit aquest divendres i dissabte a Albocàsser i Benassal (Alt Maestrat) en el quart seminari des que es va iniciar la desena legislatura, que ara està en l'equador.\nL'objectiu d’aquestes trobades és analitzar la gestió de l'executiu valencià durant els últims mesos, fer balanç de la legislatura i definir futures línies d'actuació prioritàries. Sempre d’acord amb les línies de govern que van acordar en el pacte del govern valencià.\nAcord del Botànic II\nLa vicepresidenta del Consell i consellera d'Igualtat i Polítiques Inclusives, Mónica Oltra, ha anunciat que s'han complit el 84% dels objectius que l'executiu valencià es va marcar en el seminari anterior, celebrat fa deu mesos a Cofrents.\nPel que fa al segon semestre del 2021, el Botànic 2 ha marcat cinc objectius per a cada àrea de govern. Aquests són els 60 inclosos en el document publicat aquest dissabte per la Generalitat:\n1. Avaluació del primer any de vigència dels acords "Alcem-nos" un any després que els van signar els agents socials i les institucions locals. Aquests acords van tindre un trasllat en els pressupostos del 2021 amb iniciatives i actuacions directament vinculades, amb més de 3.758 milions d’euros.\n2. Campanyes de reactivació turística. Es desenvoluparan campanyes de promoció turística amb una inversió global conjunta de més de 7,2 milions d’euros.\n3. Pla itinerant. Identificació i dotació de professions bàsiques per a zones Avant. Fins ara s’ha desenvolupat un programa pilot en 25 municipis de l’Alt Palància, que aquest estiu ja poden accedir a podologia, psicologia, perruqueria, fusteria, fontaneria, electricitat, veterinària, entre altres estudis professionals. Els pròxims tres mesos s’estendrà la iniciativa a comarques del centre i el sud.\n4. Impuls de l’estratègia de recuperació i màxim aprofitament dels fons europeus.\n5. Estudi de l'impacte i les necessitats generades per la presència d'organismes internacionals a la Comunitat Valenciana (OTAN, ONU, EUIPO).\nVicepresidència primera i Conselleria d'Igualtat i Polítiques Inclusives\n1. Posada en marxa del programa de teleassistència avançada. La implantació del projecte de teleassistència avançada es realitzarà entre el 2021 i el 2023 amb un finançament de més de 26 milions d'euros.\n2. Posada en marxa del projecte “Llibre de vida”. El decret que regula l’acolliment familiar estableix el dret a tindre una memòria tangible que represente els esdeveniments de la seua vida, els importants i també els aparentment insignificants.\n3. Programa ALBA d’atenció itinerant i de recursos per a dones víctimes d’explotació sexual en àmbits de prostitució. Tindrà un pressupost de 885.000 euros amb finançament de fons de la Nova Generació Europea. Les tres províncies disposaran d'un servei per a facilitar la proximitat dels usuaris a la demarcació territorial corresponent.\n4. Llei de diversitat familiar. La llei valenciana de diversitat familiar i suport a les famílies posarà les famílies en el centre del desenvolupament de les polítiques inclusives i d'igualtat, tot proporcionant els mecanismes necessaris per a garantir els drets de totes les realitats familiars i diversitat de famílies, i establint el reconeixement de la diversitat familiar i l'aplicació de polítiques que en fomenten el benestar.\n5. Decret d’atenció primerenca per a xiquetes i xiquets. L'atenció primerenca s'entén com el conjunt d'intervencions dirigides a la població infantil de 0 a 6 anys, la família i l'entorn, per a donar resposta, com més prompte millor, a les necessitats transitòries o permanents de xiquets i xiquetes amb trastorns de desenvolupament o que tenen el risc de patir-ne.\n1. Impuls a l’especialització del torn d’ofici en matèria de desnonaments. Es materialitzarà en formació, assessorament i intermediació, amb la col·laboració dels col·legis d’advocats i advocades.\n2. Posada en marxa del registre d’habitatge protegit de la Comunitat Valenciana. Inclou la posada en marxa d’una aplicació informàtica que permetrà facilitar el tràmit de demanda, aclarir l’oferta i accelerar els processos d’adjudicació.\n3. Impuls de la compra pública d'habitatge sensible a la perspectiva de gènere. Determinarà els paràmetres per a fomentar espais dedicats a l’esfera de les cures i que garantisquen la igualtat de gènere.\n4. Creació de la finestreta única digital per a la rehabilitació energètica d'edificis d'habitatge.\n5. Harmonització i unificació de totes les normes amb rang de llei en matèria d’habitatge i arquitectura de la Comunitat Valenciana.\n1. Línia de finançament bonificat per a grans empreses hoteleres dotada amb 11 milions d'euros ampliables.\n2. Desenvolupament del Pla de Xoc de Ciberseguretat per a les entitats locals. Inclourà mesures diferenciades segons el possible impacte d'un atac informàtic, determinat per una anàlisi prèvia en funció del nombre d'habitants del municipi, la concentració empresarial o el nivell de renda, entre altres.\n3. Aprovació del programa operatiu Feder i FSE de la Comunitat Valenciana 2021-2027. La Generalitat llançarà un procediment de consulta pública per a conéixer i determinar les actuacions podrien resultar d'interés per a la societat valenciana i les diferents conselleries en el context dels fons europeus.\n4. Renovació de la façana de la Ciutat Administrativa 9 d’Octubre per a augmentar l'eficiència energètica. Aquest complex allotja més de 3.500 persones entre funcionaris i personal extern i és la seu de nou conselleries i diverses entitats que en depenen.\n5. Posada en marxa del Portal de Banda Ampla de la Comunitat Valenciana. S'espera que aquest web es convertisca en l'eina fonamental de difusió i comunicació amb la ciutadania, els operadors de comunicacions i les entitats locals pel que es refereix a la banda ampla.\n1. Elaboració del decret de creació de l’Escola Valenciana d’Administració Pública. La meta final del nou organisme és garantir que l'administració valenciana dispose d'un capital humà professionalitzat. Es pretén que tinga un paper més ampli i ambiciós que el desenvolupat fins ara per l'Institut Valencià d'Administració Pública (IVAP).\n2. Finestra única empresarial. Serà un espai únic digital, que permetrà als empresaris relacionar-se amb l'administració de la Generalitat d'una manera directa i senzilla.\n3. Disseny de les bases per al nou model d’accés a la funció pública valenciana.\n4. Justícia inclusiva i accessible. El primer pilar del projecte són les “sentències de lectura fàcil”, que permetrà adaptar-les a un llenguatge comprensible per a les persones que així ho requerisquen. El segon, el “personal facilitador a les seus judicials”, està dirigit a persones amb diversitat funcional que necessiten suport per a comprendre la informació que reben en accedir a una seu judicial i saber on, com i a qui dirigir-se.\n5. Elaboració del pla d’infraestructures del Servei de Bombers i Bomberes Forestals. S’elaborarà un diagnòstic de l'estat actual de les bases i una proposta tant de millora d'aquestes infraestructures com de desplegament territorial.\n1. Posada en funcionament del programa d’atenció a l’esportista d’elit. Amb la posada en funcionament del programa d’atenció a l'esportista d’elit (PROAE) es vol afegir a les mesures ja establides, una nova actuació específica per a l'acompanyament en la carrera dual (esportiva i formativa) d'esportistes d'elit de la Comunitat valenciana, orientant-los per a facilitar-ne la incorporació laboral o el seguiment de la seua formació.\n2. Presentació del nou pla estratègic de cultura de la Generalitat. Les accions que definirà es dissenyaran per a enfocar-se a una implementació àgil i motivades per la voluntat d’afermar un marc d’acció pública que observe l’àmbit de la cultura com un ecosistema d’insubstituïble rellevància en matèria de salut, inclusió i recuperació econòmica.\n3. Ampliació de l’oferta educativa en el primer cicle d’educació infantil. Per al curs 2021-2022 es pretén ampliar l’oferta educativa de 0-3 anys mitjançant l’increment de bons infantils i de la creació de les aules de dos anys en col·legis públics, sobretot en poblacions rurals menudes.\n4. Creació de l’Escola Oficial d’Idiomes virtual valenciana. La impartició en línia serà equivalent a l'ensenyament reglat de les escoles oficials d'idiomes i donarà dret a la mateixa certificació de nivells de llengües que tenen els ensenyaments de les EOI.\n5. Impuls del programa d’avaluació i acreditació de competències professionals. L’objectiu és avaluar més de 20.000 persones de totes les famílies professionals i aconseguir que tinguen una acreditació o que es presenten a l’acreditació de 60.000 unitats de competència abans del 31 de desembre del 2021.\n1. Pla d'optimització i coordinació de recursos tecnològics destinats a investigació biomèdica. Es proposa elaborar un mapa tecnològic d'equipament i infraestructures especials dels instituts i fundacions d'investigació sanitària de la Comunitat Valenciana, que permetrà conéixer amb exactitud l'ecosistema d'investigació sanitària, optimitzar els recursos d'investigació i coordinar l'ús d'equips singulars.\n2. Millora de l'accessibilitat i comunicació amb els usuaris de la sanitat. Entre altres objectius, destaca el de desenvolupar un portal del pacient que permeta al ciutadà accedir a la seua informació i la faciliació de l'accés a la història clínica del pacient.\n3. Sistema de vigilància genòmica. Es busca complir les directrius marcades per la Unió Europea per a la vigilància de les malalties transmissibles, la vigilància de les resistències antimicrobianes i del SARS-CoV-2. El sistema serà necessari per l'aparició de nous microorganismes que puguen tindre impacte en la salut pública.\n4. Culminació de la reversió de la gestió del departament de salut de Torrevella.\n5. Culminació de la reversió del servei de ressonàncies magnètiques. El síndic de Comptes va calcular en 16,7 milions d'euros més a l'any la diferència de prestació del servei privat, en lloc de prestar-lo amb el sistema públic.\n1. Centre pilot d'orientació Individualitzada i tutoritzada per a la província d’Alacant a Altea.\n2. "Salva la teua empresa": pla d’assessorament per a les transformacions empresarials en situació de fallida.\n3. Programa d'internacionalització digital per a les empreses valencianes.\n4. Desenvolupament de l’estratègia d'hidrogen Verd a la Comunitat Valenciana.\n5. Programa de gestió empresarial d'acord amb l'Agenda 2030 i els Objectius de Desenvolupament Sostenible dirigit a les empreses valencianes.\n1. Licitació del pla valencià integrat d'energia i clima (PVIEC).\n2. Inici de la llei valenciana de l’aigua i la seua governança.\n3. Presentació del projecte de centre valencià de lluita biològica.\n4. Esborrany de la llei de defensa i promoció de la qualitat agroalimentària.\n5. Presentació del programa ReSOLt d’instal·lació d’energia fotovoltàica en estacions depuradores.\n1. Millora de l'accessibilitat del transport públic interurbà mitjançant la licitació de la renovació del mobiliari urbà en vora 1.000 parades del transport públic interurbà a l'àrea metropolitana de València.\n2. Publicació de la guia per a incorporar la perspectiva de gènere en actuacions urbanes.\n3. Elaboració de l’esborrany del catàleg de orotecció dels paisatges de la viticultura en la Comunitat Valenciana i el document inicial de l’avaluació ambiental estratègica.\n4. Fi de les obres de la línia 9 del TRAM d’Alacant: Teulada-Gata de Gorgos.\n5. Presentació de l'estudi de solucions de transport en taxi a la demanda per a àrees de trànsit feble.\n1. Presentació del pla de transformació digital.\n2. Posada en marxa del portal de banda ampla.\n3. ThinkInAzul: Xarxa Científica i d'R+D+I en ciències marines.\n4. Actualització de l'estratègia d'especialització intel·ligent S3 de la Comunitat Valenciana 2021-2027.\n5. Realització de macroenquesta sobre bretxa digital.\n1. Diagnòstic sobre l’alineament de les polítiques del Consell amb els ODS i l’Agenda 2030.\n2. Obertura de la plataforma de transparència per a entitats privades perceptores de subvencions.\n3. Creació del Consell per al retorn de valencians i valencianes a la Comunitat Valenciana.\n4. Campanya contra la intolerància. Aquest projecte té per objecte enfortir valors democràtics, com el de la tolerància, a partir de la divulgació de la nostra història i de la recuperació de la memòria democràtica.\n5. Elaboració de l’esborrany del Pla Valencià Responsabilitat Social.


Durán Maquinaria Ensino – Barça CBS: Gran triomf a Lugo (65-70)\nLes noies de Mateo Rubio se situen a la part alta amb un balanç de 7-3 després dels deu primers partits de la Lliga Femenina 2\n04 de des. 17\nEl Barça CBS va sumar la setena victòria de la temporada després de superar per 65-70 el Durán Maquinaria Ensino de Lugo, que disputa els seus partits al Pazo dos Deportes. Les blaugranes van fer un partit molt seriós i sempre van anar per davant en el marcador i van saber patir en una segona part en què les locals van reduir diferències i van situar-se per davant.\nEl Barça CBS va trencar la imbatibilitat de les locals a casa seva en un matx en què el 17-21 del primer període començava a marcar el camí del triomf. En el segon període l’anotació va ser més baixa, però no va impedir que les noies de Mateo Rubio marxessin al vestidor amb nou punts de renda (26-35). La bona feina del joc interior, així com de Regina Aguilar i Lucía Pablos, clau.\nEn la represa les locals van sortir molt fortes i l’anotació es va disparar fins a un parcial de 28-25 que igualava el partit amb el 54-60 del minut 30. Les de Lugo van situar-se per davant en el marcador ja en l’últim quart (61-60), però el Barça CBS va saber reaccionar. Un 2+1 de Lucía Pablos va tornar a capgirar el marcador i un parell d’accions positives de Laura Johnson i Carla Pérez van donar el triomf per 65-70 a un Barça que aquesta setmana disputarà dos partits a casa contra l’Iraurgi basc (6/12, 18h) i l’Arxil de Pontevedra (10/12, 13h).


FRENCH MONTANA I THE GAME APAREIXERAN A LA PEL·LÍCULA 'ALL STAR WEEKEND' DE JAMIE FOXX - NOTÍCIES\nJamie Foxx, The Game i French Montana s’uneixen per a una nova pel·lícula. Foxx dirigeix i produeix la propera pel·lícula, actualment titulada All-Star Weekend.\nJamie Foxx, The Game i French Montana s’uneixen per a una nova pel·lícula. Foxx dirigeix i produeix la propera pel·lícula, actualment titulada All-Star Weekend .\nFloyd Mayweather també farà un cameo en la pel·lícula de taquilla. També hi ha rumors que LeBron James i Steph Curry apareixeran a la pel·lícula, segons explica TMZ . Podeu veure Foxx i Montana trossejar-lo al vídeo anterior. Al clip, Foxx deixa la festa d'aniversari de Drake a Delilah a Los Angeles ahir (23 d'octubre) quan topa amb French Montana. Foxx considera que el francès és el seu 'MC preferit' i el raper de BX li torna l'amor mostrant respecte per l'actor / músic.\nFrench va publicar recentment el seu esperat MC4 àlbum, que conté funcions de Kodak Black, Kanye West, Nas i molt més. Per si ho heu perdut, consulteu French Montana & s XXL història de portadade tornada al juliol. A la història de la portada, French discuteix la inclusió del tema 'Paid For' al seu àlbum. El disc conté trets de Max B i del seu difunt amic, Chinx.\nMontana diu: [Posar 'Paid For' a l'àlbum] és molt important perquè [Max B i Chinx] representen tot el que sóc ... Ells i els meus germans trobo a faltar amb ells. Tinc la sensació d’haver entrat al joc junts, suposadament hauríem d’acabar-ho junts. I és lamentable que les coses hagin de seguir el seu camí perquè ja se sap, suposadament estaven al meu costat. De vegades em sembla fals, perquè suposadament ho faríem junts i Déu se’ls va treure. Només tenir-los és mantenir viu el nom dels meus germans i mantenir viu tot el moviment Coke Boy. Posar-los allà significa molt per als fans, significa molt per a mi, significa molt per a la cultura.\nCom s'ha esmentat anteriorment, podeu consultar la interacció entre Foxx i French Montana més amunt.\nUna guia per als rapers a la televisió ara mateix\nresum de la reunió d’amor i hip hop atlanta\nhip hop i R + B 2016\nlil wayne free weezy album mp3


Llibres d'AMPA | FAMPA ValènciaFAMPA València\nEls llibres d’una AMPA són molt importants, perquè reflecteixen la gestió realitzada. Deuran estar a la disposició dels pares i mares en l'Assemblea. Al final de cada mandat en la junta directiva, i en cas de no continuar, deurem lliurar-los a la nova junta directiva.\nLes actes són responsabilitat del secretari/a, que signa amb el vistiplau del president. Es lligen, s'aproven en la reunió següent i se signen. S'estén acta de totes les assemblees, amb els acords, i de les reunions de la junta directiva.\nEl llibre d'actes ha de tenir les fulles degudament segellades i numerades, i pot estar en suport informàtic. Les correccions o modificacions de les actes s'incorporaran a l'acta aprovada en la següent sessió dels òrgans respectius (Junta directiva o Assemblea).\nEls document i llibres de AMPA deuen guardar-se en el centre educatiu al com pertanyen, que és el seu domicili social. En el cas que el AMPA no tinga local propi, caldrà habilitar un armari en el centre, amb clau, per a dipositar els documents.\nÉs convenient també que l’AMPA tinga un arxiu per a la legislació i altres documents. Aquests poden revisar-se i eliminar-se any a any, a excepció d'aquells que estiguen vigents i que seran eines de consulta obligada per al bon funcionament de l’AMPA i dels consells escolars. Si l’AMPA compta amb un local independent disposarà de domicili social i un espai per a dipositar els documents.\nÉs un llistat de socis de l'APA/*AMPA on s'anota, de forma numerada, el nom tant del pare com de la mare de l'alumne, si tots dos són socis. Pot també figurar l'adreça i el telèfon, encara que no és imprescindible.\nEs pot emplenar cada any o utilitzar la mateixa llista, especificant altes i baixes al costat de cada nom. Normalment el responsable del llibre de socis és el secretari/a, en tot cas caldrà consultar els estatuts.\nLes AMPA són associacions sense ànim de lucre i sense activitats econòmiques. En aquest llibre s'han d'anotar els ingressos (quotes de socis, subvencions, ingressos extraordinaris, etc) així com totes les despeses de l’AMPA que es realitzen sempre amb factura. També el saldo anual que es presenta en l'Assemblea General de Socis.\nLa persona responsable d'aquest llibre és el tresorer i signa amb el vistiplau del President.\nEls documents i llibres de l’AMPA han de guardar-se en el centre educatiu, que és el seu domicili social.\nSi l’AMPA no té local propi, caldrà habilitar un armari en el centre, amb clau, per a dipositar els documents. És convenient també que cada AMPA tinga un arxiu on guardar la legislació i altres documents. Aquests poden revisar-se i eliminar-se any a any, a excepció d'aquells que seguisquen vigents i que seran eines de consulta obligada per al bon funcionament de l’AMPA i dels Consells Escolars. Si l’AMPA compta amb un local independent, aquell serà el domicili social i on es dipositaran els documents…


Comencen les obres de connexió dels pluvials al carrer Tarragona a Amposta - EbreDigital.cat\nAquesta setmana s’han iniciat les obres d’arranjament del clavegueram del carrer Tarragona. Es tracta de la darrera fase d’aquesta actuació, inclosa dins el Pla Director de la Xarxa de Pluvials, i que preveu posar remei als problemes d’inundabilitat de la ciutat. “És una actuació cabdal“, assenyala l’alcalde, Adam Tomàs, tot destacant que hi ha obres entre el carrer Tarragona, en el tram comprès enter els carrers Primer de Maig i Grau.\nAquestes obres també s’aprofitaran per un tram del clavegueram, per soterrar l’enllumenat públic en els encreuaments i per adaptar de nivell els paviments. “Així s’evitaran també els bassals d’aigua que es produien quan plovia“, afegeix.\nLes obres han obligat a tallar la circulació del carrer Tarragona entre el Primer de Maig i el Grau i també ha quedat afectat l’accés al carre Palau i Quer des de l’avinguda Alcalde Palau.


Artur Mas desautoritza el pla cap a la independència de Junts pel Sí i la CUP\n"No podem demanar al Parlament que faci moltes lleis en 18 mesos quan sabem que les tombaran des de Madrid", afirma l'expresident de la Generalitat\nMas creu que el termini de 18 mesos per aconseguir la independència suposa posar al Govern "un deure que no podrà complir"\nL'expresident de la Generalitat, Artur Mas EFE\n9 de marzo de 2016 20:18h\nL'expresident de la Generalitat, Artur Mas, ha desautoritzat aquest dimecres el pla cap a la independència pactat entre Junts pel Sí i la CUP que es va plasmar en la declaració aprovada al Parlament el passat 9 de novembre. Mas ha considerat que el termini de 18 mesos (ara ja 16) per aconseguir la independència de Catalunya suposa posar al Govern de la Generalitat "un deure que no podrà complir".\nAquests són els passos de Junts pel Sí cap a la independència després de l'acord amb la CUP\nDos mesos després d'abandonar la presidència de la Generalitat, Mas ha relaxat les expectatives sobre les tres lleis essencials per la independència previstes per Junts pel Sí i la CUP, les normes del procés constituent i la Hisenda i la Seguretat Social catalanes. "No podem demanar que el Parlament faci moltes lleis en 18 mesos quan sabem que les tombaran des de Madrid", ha dit l'expresident.\nAixí mateix, Mas ha descartat que en un any i mig Catalunya sigui independent amb el pla traçat per les forces independentistes. "Si algú es pensa que en 16 mesos ja haurem proclamat la independència li estem posant al Govern un deure que no podrà complir", ha asseverat Mas en una entrevista a Catalunya Ràdio.\nPer contra, Mas ha rescatat l'apartat del programa de Junts pel Sí en el qual la candidatura es mostrava "expectant" a la convocatòria d'un referèndum, i ho ha vinculat a la negociació actual per la investidura del Govern de l'Estat. En la línia del líder de Convergència al Congrés, Francesc Homs, l'expresident ha previst que si els socialistes acceptessin un referèndum, DiL i ERC votarien a favor d'un govern PSOE-Podem.\nSegons el parer de Mas, sí que se li pot demanar al Govern de Puigdemont que "prepari" les estructures d'Estat "per fer funcionar un Estat com el català fins on es pugui i que no ho tombin des de Madrid". Així mateix, un altre dels deures que Mas creu que els ciutadans li poden posar a l'actual Executiu català és obrir un procés constituent que permeti "començar a imaginar la constitució catalana". Finalment, Mas ha valorat que al nou Govern se li pot exigir preparar les lleis de transitorietat jurídica "per garantir ningú tingui cap problema en el moment de la transició definitiva".\nMas ha raonat que "hi ha coses que Govern no pot fer" amb les finances de la Generalitat intervingudes pel Govern central i el fre de les lleis independentistes al Tribunal Constitucional. I sense citar cap membre de l'executiu de Puigdemont, ha conclòs: "Recomano molt poca estètica i molt poc postureo i molt ajustar-se als deures pendents, que són molts".\nMas celebra que Junqueras es reuneixi amb Montoro\nMas ha celebrat que el vicepresident i conseller d'Economia, Oriol Junqueras, es reuneixi amb els ministres d'Economia i Hisenda, Luis de Guindos i Cristóbal Montoro. Per Mas, aquestes trobades són una manera d'intentar solucionar el fet que la Generalitat "no té diners per pagar a final de mes" i no obstant això ha d'abonar les factures als seus proveïdors.\n"Quan el Govern de Convergència parlava amb el Govern era sospitós d'anar a fer pactes poc nobles", ha dit Mas, que ha considerat que les reunions amb de Guindos i Montoro suposen "enfrontar-se a la realitat".\n9 de marzo de 2016 - 20:18 h\nColau a l'Exèrcit: "Preferim que no hi hagi presència militar al Saló de l'Ensenyament"


La revolució verda viatja amb cotxe elèctric - El Temps\nEl trànsit dels vehicles de motor és la principal causa de la contaminació de l’aire de Barcelona. Per fer revertir aquesta situació serà vital la implantació dels cotxes 100% elèctrics. En aquest sentit, Aigües de Barcelona acabarà aquest curs amb tots els seus vehicles propulsats amb energia verda.\nEl transport a les grans ciutats sempre ha estat una font de problemes, des de la contaminació de l’aire fins al soroll de les vies. Fa un segle la situació era insostenible a causa dels cavalls, que arrossegaven els carruatges i omplien d’excrements els carrers de l’època. Aquella situació es va superar gràcies a l’enginy humà i al progrés tecnològic: va arribar el cotxe de combustió, que netejà els carrers insalubres i canvià els hàbits de transport en la societat.\nAra ens tornem a trobar en una cruïlla en l’àmbit de la mobilitat. Actualment, es calcula que al món hi ha uns 700 milions de cotxes. El proper 2020 n’hi haurà 1.200 milions, pràcticament el doble. Una situació insostenible, com la d’abans, a causa d’uns recursos fòssils limitats i unes creixents emissions de CO2 i dels gasos d’efecte hivernacle a l’atmosfera. Tots ells són perjudicials per a la salut i causants de múltiples malalties relacionades amb la respiració i el cor. Per superar aquesta situació, ja hi ha la recepta: el cotxe elèctric.\nL’exemple d’Aigües de Barcelona\nImpulsar energies alternatives en els vehicles i tecnologia verda és indispensable per millorar la qualitat de l’aire de l’àrea metropolitana. Un bon exemple d’innovació i compromís amb el medi ambient és el de la companyia Aigües de Barcelona, que aposta pel transport verd des de l’any 2011. L’entitat adquireix cotxes elèctrics per a la seva flota, una iniciativa que permetrà reduir les emissions de CO2 en més de 105 tones anuals.\nAquest mes de maig, en el saló internacional Automobile Barcelona, Aigües de Barcelona ha presentat la flota de vehicles 100% elèctrics més gran de l’àrea metropolitana, uns cotxes que funcionen amb energia verda no contaminant. A finals de l’any passat l’empresa ja disposava de 87 vehicles elèctrics purs i prop d’un centenar de punts de càrrega en les seves instal·lacions. I la previsió per a finals d’aquest any és comptar amb el 100% de la flota de vehicles de la companyia alimentats només amb energia verda. Aigües de Barcelona, doncs, no trasllada les emissions a un altre punt geogràfic i entronca amb la seva filosofia que creu “en els cicles de l’economia circular”. Un exemple d’aposta pel desenvolupament sostenible, que va en consonància amb el desplegament del pla estratègic del 2020.\nLa transformació de la flota ha comportat un canvi en la filosofia de proveïment de combustible dels vehicles i ha implicat una transformació de les infraestructures dels edificis de la companyia d’aigües. Se’ls ha equipat amb més de 90 sistemes de càrrega adaptats a les necessitats dels vehicles que formen part de la flota elèctrica, amb un consum anual aproximat de 209.760 KWh generat per fonts d’energia renovables no contaminants.\nPer tant, la transformació ha permès minimitzar l’impacte ambiental, de manera que s’han reduït les emissions perjudicials i la contaminació acústica. Un canvi de model de mobilitat a l’empresa que ha permès una reducció anual del consum de combustible dièsel en aproximadament 37.845 litres.\nEls cotxes elèctrics s’adapten als desplaçaments que realitza la companyia, que ofereix servei a vora tres milions de persones arreu de la demarcació de Barcelona. Aigües de Barcelona té com un dels seus eixos estratègics la recerca i la implementació d’un model sostenible, amb el cotxe elèctric com a símbol.\nQuè és el cotxe elèctric pur?\nÉs un vehicle propulsat exclusivament per un motor elèctric alimentat per una bateria que es carrega a la xarxa corrent. Es tracta d’una evolució del cotxe híbrid, un model més habitual a les carreteres. La implantació i les prestacions dels vehicles elèctrics en la nostra societat serà exponencial. Si fa quatre anys la seva autonomia rondava entre els 100 i 200 quilòmetres al dia, ara els nous models ja doblen aquesta capacitat. Fins i tot, algun dels darrers models supera els 600 quilòmetres.\nEls avantatges del cotxe elèctric són múltiples, tant econòmics com mediambientals. Un cotxe elèctric pur és més barat a llarg termini, ja que s’alimenta d’electricitat. El manteniment és més senzill i té menys reparacions. També compta amb incentius fiscals i reducció de l’impost de circulació, així com rebaixa en els peatges de fins a un 70% i la gratuïtat dels aparcaments municipals.\nEl cotxe elèctric ja és un vehicle dels nostres temps, tot i que representi una quota de mercat de només el 2,6% del total. L’any 2016, Catalunya fou el territori de l’Estat amb el major percentatge de cotxes elèctrics per conductor. Doblava la mitjana estatal. Tot i que encara no se n’hagi generalitzat la compra, la tendència és optimista i la majoria de països occidentals promocionen ja aquest transport. Ciutats com Xangai, Los Angeles, Berlín, Londres i Barcelona lideren la mobilitat elèctrica, perquè compten amb una potent xarxa de recàrrega a la via pública, que està cridada a substituir les actuals gasolineres.\nSi fa cent anys el cotxe de combustible netejava el terra dels carrers, ara el cotxe elèctric netejarà el cel de les nostres ciutats, reduirà la pol·lució i, en un futur proper, millorarà la qualitat de vida de la població.\nEl projecte de 'La Marjal' evita el risc d'inundació a Alacant


ALMENARA REPARTIRÀ 6.000 MÀSCARES ENTRE VEÏNS I VEÏNES A PARTIR DEL DILLUNS | Ràdio Vall de Segó\nInici Almenara ALMENARA REPARTIRÀ 6.000 MÀSCARES ENTRE VEÏNS I VEÏNES A PARTIR DEL DILLUNS\nALMENARA REPARTIRÀ 6.000 MÀSCARES ENTRE VEÏNS I VEÏNES A PARTIR DEL DILLUNS\nEl consistori ha invertit més de 11.000 euros en la compra per a proveir a la població\nALMENARA, 9 DE MAIG DE 2020\nL’Ajuntament d’Almenara començarà a partir del pròxim dilluns a repartir les 6.000 màscares homologades FFP2 adquirides recentment. Per a això el consistori ha distribuït la localitat en quatre zones diferents i ha establit uns horaris, condicions i punts de repartiment d’aquestes. Així, les màscares es podran recollir en el Molí d’Arròs, el Centre FPA Paulo Freire i a l’Ajuntament dins del nucli urbà depenent d’on visquen els veïns, mentre que a la Platja Casablanca serà en l’Edifici Miguel Hernández.\nPel que respecta a condicionants i horaris, assenyalar que s’entregarà una màscara a cada veí que estiga empadronat major de 12 anys, presentant el seu DNI. La recollida l’haurà de fer un membre del domicili on visca la família aportant còpia o fotografia del DNI de totes les persones convivents. A més s’han establit una sèrie d’horaris de recollida. Les persones majors de 65 anys i persones de risc podran recollir-les de 9 a 13 hores en els llocs habilitats, mentre que la resta de població podrà fer-lo de 17 a 21 hores, sempre de dilluns a divendres.\nLes màscares que s’entreguen es podran netejar o polvoritzar amb alcohol, especialment per la part de fora, no es podran llavar amb aigua i s’hauran de deixar airejar unes huit hores fins a l’endemà. Recordar també que les màscares s’han de posar i llevar per les gomes.\nCal recordar que l’Ajuntament d’Almenara ha invertit més de 11.000 euros en la compra d’aquestes màscares FPP2 per a la població i que en aquesta ocasió es va unir a la comanda realitzada per la Diputació de Castelló a través d’una empresa de la província que les importa des de la Xina amb l’objectiu de cobrir a la població local prioritzant l’atenció directa a cadascun dels veïns i veïnes.\nArticle anteriorNO SOLS INGRESSES A L’HOSPITAL PEL CORONAVIRUS, TAMBÉ PER CAIGUDA D’UN COLMO DE TARONGER\nArticle següentEn el área de salud de Sagunt, se suman 4 nuevos contagios de coronavirus en las últimas 24 horas\nALMENARA ULTIMA LA FESTA DE NIT DE CAP D’ANY PER A...